pythainlp/thai-wiki-dataset-v4 huggingface dataset:
ลาลบาคจาราชา

ลาลบาคจาราชา (อักษรโรมัน: Lalbaugcha Raja; ราชาแห่งลาลบาค) เป็นเทวรูปพระคเณศประดิษฐานเพื่อให้สาธารณชนบูชาในย่านลาลบาคในนครมุมไบ รัฐมหาราษฏระ ประเทศอินเดีย ในระหว่างเทศกาลคเณศจตุรถี เทวรูปจะประดิษฐานเพื่อ "ทรรศน" ("darsan") แก่สาธุชนนาน 11 วัน ก่อนที่จะอัญเชิญลงละลายน้ำทะเลอาหรับตรงคิรคาวจาวปัตตี ในวันคเณศวิสารชน หรืออนันตจตุรเทศี
เชื่อกันว่าเทวรูปพระคเณศองค์นี้เป็น "นวสาจา คณปติ" ("Navasacha Ganpati", แปลว่า "ผู้ซึ่งประทานพรให้ชนทั้งปวงสำเร็จ") และมีผู้มาสักการะมากกว่า 1.5 ล้านคนต่อวันในระหว่างสิบวันที่ประดิษฐานในช่วงเทศกาลคเณศจตุรถี
ในปี 2023 การประดิษฐานเทวรูปพระคเณศนี้ได้ปฏิบัติสืบเนื่องมาเป็นปีที่ 90 การปฏิบัตินี้ในเทศกาลคเณศจตุรถีมียกเลิกไปครั้งเดียวคือปี 2020 ในช่วงการระบาดของโควิด-19 และผู้จัดหันไปรณรงค์เกี่ยวกับการป้องกันไวรัสชดเชย
เทวรูปพระคเณศนี้ประดิษฐานบน "มณฑล" ซึ่งเดิมทีรู้จักในขื่อ สารวชนิกคเณศโหตสวมณฑล ลาลบาค ('Sarvajanik Ganeshotsav Mandal, Lalbaug') สร้างขึ้นในปี 1934 ที่ตลาดลาลบาคโดยชาวประมงในชุมชนชาวโกลี
ว่ากันว่าสร้างขึ้นตามคำสาบานของพ่อค้าแม่ค้าและชาวประมงที่เดิมเคยทำมาหากินในบริเวณตลาดเปรุจาวล์ (Peru Chawl) ที่ต่อมาถูกปิดตัวลงในปี 1932 พวกเขาได้สวดอ้อนวอนพระคเณศและสาบานว่าหากมีการสร้างตลาดถาวรขึ้นที่นี่ จะสร้างมณฑลขึ้นถวาย ภายใต้ความช่วยเหลือของกุวารจี เชฐาภาอี ชาห์ (Kuwarji Jethabhai Shah) และคณะ เจ้าของที่ดิน ราชาบาอี ตัยยพาลี (Rajabai Tayyabali) ได้มอบที่ดินส่วนหนึ่งสำหรับสร้างตลาดขี้น พ่อค้าและชาวประมงจึงสร้างเทวรูปพระคเณศขึ้นเพื่อถวายบูชา ประดับด้วยเครื่องทรงประดุจชาวประมง 
ผู้ดูแลของมณฑลนี้สืบทอดโดยตระกูลเดียวมาแปดทศวรรษ คือตระกูลกัมพลิ (Kambli family)
กลุ่มปูชนียสถานของชาวโหยสฬะ

กลุ่มปูชนียสภานของชาวโหยสฬะ  ประกอบด้วยโบสถ์พราหมณ์สามแห่งที่สร้างขึ้นในรูปแบบสถาปัตยกรรมโหยสฬะในอินเดียใต้ และได้รับการขึ้นทะเบียนเป็นแหล่งมรดกโลกของยูเนสโก ปูชนียสถานเหล่านี้สร้างขึ้นระหว่างศตวรรษที่ 12-13 ในสมัยจักรวรรดิโหยสฬะ รูปแบบทางสถาปัตยกรรมของทั้งสามแห่งพัฒนาขึ้นในสมัยโหยสฬะตอนต้นซึ่งกำลังขึ้นเรืองอำนาจในแถบอินเดียใต้ รูปแบบของโหยสฬะในยุคนี้เริ่มมีความโดดเด่นแตกต่างจากรูปแบบร่วมสมัยของจักรวรรดิและวัฒนธรรมอื่น ๆ
ด้วยสถาปัตยกรรมที่โดดเด่น งานประติมากรรมสมจริง และงานแกะสลักหิน ยูเนสโกขึ้นทะเบียนทั้งสามสถานที่ให้เป็นแหล่งมรดกโลกในปี 2023
เจนนเกศวเทวาลัย (เพลูรุ)

เจนนเกศวเทวาลัย (Chennakeshava Temple) หรือ วิชัยนารายณเทวาลัย  เป็นโบสถ์พราหมณ์ที่สร้างขึ้นในศตวรรษที่ 12 ตั้งอยู่ในเพลูรุ รัฐกรณาฏกะ ประเทศอินเดีย สร้างขึ้นโดยดำริของกษัตริย์วิษณุวรรธนะในปี ค.ศ. 1117 บนฝั่งแม่น้ำยคจี ในเพลูรุซึ่งในเวลานั้นเป็นราชธานีแห่งโหยสฬะ การก่อสร้างเทวาลัยใช้เวลา 103 ปีจนแล้วเสร็จ และถูกบุกเข้าโจมตีและทำลายหลายครั้งจากสงครามตลอดประวัติศาสตร์ และมีการสร้างขึ้นใหม่อยู่เรื่อยมา เทวาลัยตั้งอยู่ห่างไป 35  กิโลเมตรจากนครหัสสาน และ ราว 220 กิโลเมตรจากเบงกาลูรุ
เทวาลัยนี้สร้างขึ้นบูชาพระเจนนเกศวะ (แปลว่า "เกศวะรูปหล่อ") เป็นปางหนึ่งของพระวิษณุ เทพเจ้าในศาสนาฮินดู มาตั้งแต่แรกเริ่ม ปรากฏการกล่าวถึงในฐานะปูชนียสถานในเอกสารฮินดูยุคกลาง และยังคงสถานะเป็นปูชนียสถานสำคัญหนึ่งของลัทธิไวษณวะจนถึงปัจจุบัน เทวาลัยนี้โดดเด่นเป็นพิเศษจากสถาปัตยกรรม, ประติมากรรม, งานสลักนูนต่ำ, หน้าบันต่าง ๆ ไปจนถึงประติมานวิทยา จารึก และประวัติศาสตร์ งานศิลปะที่ปรากฏในเทวาลัยยังแสดงวิถีชีวิตฆราวาสในสมัยศตวรรษที่ 12, ภาพของนักดนตรีและนางระบำ ไปจนถึงภาพที่เล่าประกอบเรื่องราวในคัมภีร์ฮินดู เช่น รามายณะ มหาภารตะ และปุราณะ เทวาลัยลัทธิไวษณวะแห่งนี้ยังแสดงลักษณะประติมานวิทยาของลัทธิไศวะ และ ลัทธิศักติ ไปจนถึงภาพของชินะในศาสนาไชนะ และพระพุทธเจ้าในศาสนาพุทธ เทวาลัยแห่งนี้จึงถือได้ว่าเป็นหลักฐานชิ้นเอกของแง่มุมทางศิลปะ วัฒนธรรม และเทววิทยาของอินเดียใต้ในศตวรรษที่ 12 และการปกครองของจักรวรรดิโหยสฬะ
โหยสเฬศวรเทวสถาน

โหยสเฬศวรเทวสถาน (Hoysaleswara temple) เป็นโบสถ์พราหมณ์สร้างขึ้นในศตวรรษที่ 12 บูชาพระศิวะ ตั้งอยู่ในหเลพีฑู รัฐกรณาฏกะ ประเทศอินเดีย ในสมัยที่เป็นราชธานีแห่งจักรวรรดิโหยสฬะ เทวสถานนี้สร้างขึ้นริมฝั่งทะเลสาบที่มนุษย์สร้างขึ้น โดยกษัตริย์วิษณุวรรธนะแห่งโหยสฬะเป็นผู้ดำริให้สร้างเทวสถานนี้ขึ้น เริ่มต้นก่อสร้างราวปี 1121 แล้วเสร็จในปี 1160 ในต้นศตวรรษที่ 14 หเลพีฑูถูกโจมตีและทำลายสองครั้งโดยกองทัพมุสลิมของรัฐสุลต่านเดลีจากทางเหนือ ทั้งเทวสถานและราชธานีจึงถูกทิ้งร้างในสภาพทรุดโทรมนับจากนั้น
โหยสเฬศวรเทวสถานเป็นปูชนียสถานตามธรรมเนียมของลัทธิไศวะในศาสนาฮินดู แต่ก็มีสัญลักษณ์ของลัทธิไวษณวะ, ลัทธิศักติ ไปจนถึงเทวบุคคลของศาสนาไชนะปรากฏอยู่ด้วย โหยสเฬศวรเทวสถานสร้างขึ้นเป็นเทวสถานคู่ บูชาศิวลึงค์โหยสเฬศวร และสันตเฬศวร ซึ่งแทนรูปปางบุรุษและสตรี ซึ่งเท่ากันและเชื่อมต่อกันที่ส่วนมุขยื่น (transept) ภายนอกมีสองประติมากรรมรูปโคนนทิ แต่ละรูปหันหน้าเช้าหาศิวลึงค์ทั้งสองภายใน ภายในเทวสถานยังมีศาลขนาดย่อมที่ประดิษฐานพระสูรยะ ในอดีต เทวสถานมีโครงสร้างเป็นหอคอยสูงชะลูด แต่พังทลายหรือถูกทำลายลงมานานแล้ว ปัจจุบันหลังคาของเทวสถานมีลักษณะเรียบ เทวสถานหันหน้าออกทางตะวันออก กระนั้นในปัจจุบันทางเข้าอยู่ทางเหนือ ทั้งเทวสถานหลักและศาลโคนนทิล้วนสร้างขึ้นจากแบบแผนสี่เหลียมจัตุรัส (square plan) เทวสถานนี้สร้างขึ้นโดยแกะสลักจากหินสบู่ และเป็นที่รู้จักจากงานประติมากรรมและงานแกะสลักนูนต่ำที่วิจิตร และจากทั้งประตอมานวิทยา ประวัติศาสตร์ และจารึกทั้งภาษาของอินเดียเหนือและใต้ งานศิลปกรรมของเทวสถานนี้แสดงให้เห็นวิถีชีวิตของผู้คนในศตวรรษที่ 12 ปัจจุบัน งานแกะสลักนูนต่ำขนาดใหญ่รวม 340 ภาพเป็นภาพที่เกี่ยวกับเทววิทยาและปรัมปราวิทยาของศาสนาฮินดู งานแกะสลักภาพเล็กกว่าพบแสดงเรื่องราวจากคัมภีร์ฮินดู เช่น รามายณะ มหาภารตะ และ ภาควตปุราณะ
งานศิลปกรรมของโหยสเฬศวรเทวสถานเสียหายแต่ส่วนใหญ่แล้วยังคงสภาพอยู่ โดยรอบของเทวสถานยังเต็มไปด้วยซากปรักหักพังสถาปัตยกรรมโหยสฬะ เช่น ไชนพสาทิเทวสถาน และ เกทาเรศวรเทวสถาน
เจนนเกศวเทวสถาน (โสมนาถปุระ)

เจนนเกศวเทวสถาน (Chennakesava Temple หรือ Chennakeshava Temple) หรือ เกศวเทวสถาน (Keshava Temple) เป็นโบสถ์พราหมณ์ลัทธิไวษณวะ ตั้งอยู่ริมฝั่งแม่น้ำกาเวรี ในโสมนาถปุระ อำเภอไมสูรุ รัฐกรณาฏกะ ประเทศอินเดีย สร้างแล้วเสร็จในปี 1258 โดย โสมนาถ ทันทนายก (Somanatha Dandanayaka) นายพลในรัชสมัยของกษัตริย์นรสิงหที่สามแห่งจักรวรรดิโหยสฬะ เทวสถานนี้ตั้งอยู่ห่างไป ทางตะวันออกของนครไมสูรุ
เทวสถานนี้สร้างขึ้นด้วยสถาปัตยกรรมแบบโหยสฬะ เทวาลัยหลักตั้งอยู่ตรงกลาง ประกอบด้วยครรภคฤห์สามห้องที่สมมาตรกัน วางในทิศเหนือ-ใต้-ตะวันออก-ตะวันตก ครรภคฤห์นี้ประกอบด้วยห้องตะวันตกซึ่งเคยเป็นที่ตั้งของเทวรูปพระเกศวะ (Kesava) ซึ่งสูญหายไปแล้ว ครรภคฤห์เหนือเป็นพระชนรรธนะ (Janardhana) และครรภคฤห์ทางใต้เป็นพระเวนุโคปาล (Venugopala) ทั้งสามองค์เป็นปาวอวตารของพระวิษณุ ทั้งสามห้องครรภคฤห์มีโถงกลางร่วมกันคือ "สภามณฑป" ("sabha-mandapa") ซึ่งมีหลายเสา ผนังด้านนอก ผนังด้านใน เสา และเพดาน ของทั้งเทวสถานล้วนแกะสลักอย่างวิจิตรด้วยภาพทางเทววิทยาของศาสนาฮินดู รวมถึงยังมีงานแกะสลักภาพจากคัมภีร์ของฮินดู เช่น รามายณะ ทางใต้, มหาภารตะ ทางเหนือ และ "ภาควตปุราณะ" ทางตะวันตก
จอร์จ มีเชล (George Michell) ระบุว่าเจนนเกศวรเทวสถานแห่งโสมนาถปุระถือเป็นจุดสูงสุดของการพัฒนาสถาปัตยกรรมโบสถ์พราหมณ์แบบโหยสฬะ และมีความโดดเด่นพิเศษในหลายแง่มุม
พระยาเพชรกำแหงสงคราม (มลิ ยุกตนันท์)

อำมาตย์โท พระยาเพชรกำแหงสงคราม (มลิ ยุกตนันท์) (5 ตุลาคม 2408 – 25 ธันวาคม 2482) เป็นขุนนางชาวไทย อดีตผู้ว่าราชการเมืองชุมพร, อดีตผู้ว่าราชการเมืองตะกั่วป่า และต้นตระกูลยุกตะนันท์
ประวัติ.
อำมาตย์โท พระยาเพชรกำแหงสงคราม เกิดเมื่อวันที่ 5 ตุลาคม 2408 บิดาชื่อ ยุก ยุกตนันท์ มารดาชื่อ หรุ่น ยุกตนันท์ จบการศึกษาจากโรงเรียนกรุงเทพคริสเตียนวิทยาลัย เมื่อจบการศึกษาได้เดินทางไปศึกษาต่อที่ประเทศสหรัฐอเมริกา ด้านชีวิตครอบครัวสมรสกับ คุณหญิงเพชรกำแหงสงคราม (เป้า วัชราภัย ยุกตะนันท์) น้องสาวของพระยาพิจารณาปฤชามาตย์ (สุหร่าย วัชราภัย) อดีตองคมนตรีสมัยรัชกาลที่ 6–7 และอดีตกรรมการศาลฎีกา
พระยาเพชรกำแหงสงครามถึงแก่กรรมเมื่อวันที่ 25 ตุลาคม 2482 ด้วยโรคชราที่บ้านตรอกเวท ถนนสีลม จังหวัดพระนคร สิริอายุได้ 74 ปี
รับราชการ.
หลังจากเรียนจบจากสหรัฐอเมริกาก็ได้เข้ารับราชการเป็นครูสอนภาษาอังกฤษที่โรงเรียนนายร้อยทหารบก (โรงเรียนนายร้อยพระจุลจอมเกล้า ในปัจจุบัน) เมื่อปี 2431 ในวันที่ 7 เมษายน 2432 ได้รับพระราชทานสัญญาบัตรยศเป็น นายร้อยตรี มลิ จากนั้นในวันที่ 25 พฤศจิกายน 2435 ท่านได้รับพระราชทานสัญญาบัตรเลื่อนยศเป็น นายร้อยโท มลิ ต่อมาได้โอนไปรับราชการที่กระทรวงมหาดไทยและได้เข้ารับพระราชทานสัญญาบัตรบรรดาศักดิ์เป็น หลวงสวัสดิ์บุรีรมย์ ผู้ช่วยราชการเมืองสงขลา เมื่อวันที่ 13 มกราคม ศกเดียวกัน
ในวันที่ 22 กุมภาพันธ์ 2440 ได้โปรดเกล้าฯ ให้กระทรวงมหาดไทยส่งสัญญาบัตรเลื่อนบรรดาศักดิ์ให้ท่านเป็น พระยาเพชรกำแหงสงคราม ผู้ว่าราชการเมืองชุมพร ถือศักดินา 3000 ต่อมาในวันที่ 14 กุมภาพันธ์ 2443 ได้โปรดเกล้าฯ ให้ย้ายท่านมาดำรงตำแหน่งผู้ว่าราชการเมืองตะกั่วป่าที่ว่างอยู่ ในปี 2446 ท่านได้เป็นเจ้ากรมสำรวจ ก่อนจะลาออกจากตำแหน่งในเดือนพฤษภาคมปี 2447 เนื่องจากโรคภัยเบียดเบียนขอพักรักษาตัว จากนั้นในปี 2449 หลังจากรักษาตัวจนหายดีแล้วก็ได้กลับเข้ารับราชการในตำแหน่งผู้ว่าราชการเมืองศรีโสภณแทน หลวงนราโยธี ที่โปรดให้กลับเข้ามารับราชการที่กรุงเทพฯ
ต่อมาเมื่อมีการยกฐานะอำเภอกบินทร์บุรี เมืองปราจีนบุรี ขึ้นเป็นเมืองกบินทร์บุรี ในปี 2450 ก็ได้โปรดเกล้าฯ ให้ท่านเป็นผู้ว่าราชการเมืองกบินทร์บุรี หลังจากนั้นในปี 2451 ท่านก็ล้มป่วยจึงได้กราบถวายบังคมลาออกจากตำแหน่งผู้ว่าราชการเมืองกบินทร์บุรีเพื่อพักรักษาตัวโดยมี พระภักดีเดชะ นายอำเภอประจันตคามมารักษาราชการแทน
เครื่องราชอิสริยาภรณ์.
พระยาเพชรกำแหงสงคราม (มลิ ยุกตนันท์) ได้รับพระราชทานเครื่องราชอิสริยาภรณ์ทั้งไทยและต่างประเทศ ดังนี้
เครื่องราชอิสริยาภรณ์ต่างประเทศ.
 <id>155194</id>
 <redirect title="แม่แบบ:Country data France" />
 <revision>
 <id>1018478</id>
 <timestamp>2008-03-26T12:46:18Z</timestamp>
 <contributor>
 <username>Lerdsuwa</username>
 <id>436</id>
 </contributor>
 <comment>เปลี่ยนทางไปที่ </comment>
 <origin>1018478</origin>
 <model>wikitext</model>
 <format>text/x-wiki</format>
มามาอะวอดส์ 2023

มามาอะวอดส์ 2023 เป็นงานประกาศรางวัลที่จัดขึ้นเมื่อวันที่ 28 และ 29 พฤศจิกายน 2023 ที่จัดขึ้นโดยซีเจ อีเอ็นเอ็มผ่านทางสถานีโทรทัศน์เอ็มเน็ต งานจะจัดขึ้นที่โตเกียวโดม ในประเทศญี่ปุ่น
ภูมิหลัง.
วันที่ 21 กันยายน 2023 ซีเจ อีแอนด์เอ็มประกาศว่างานจะจัดขึ้นที่โตเกียวโดมในญี่ปุ่น นอกจากนี้ยังได้ประกาศธีมสำหรับงานนี้ในชื่อว่า "One I Born" ซึ่งมีความหมายว่า "'I' และ 'MAMA' ซึ่งเป็นสิ่งมีชีวิตเพียงชนิดเดียวในโลกที่มีความเป็นไปได้ไม่มีที่สิ้นสุด การพบกันและกลายเป็น 'One' ที่สมบูรณ์แบบด้วยพลังงานเชิงบวก"
วันที่ 2 พฤศจิกายน เอ็มเน็ตประกาศว่าช็อน โซ-มีและพัก โบ-ก็อมจะกลับมาเป็นพิธีกรในวันที่ 1 และวันที่ 2 ตามลำดับ ซึ่งคล้ายกับงานของปีที่แล้ว
เกณฑ์.
เพลงทั้งหมดที่วางจำหน่ายตั้งแต่วันที่ 22 ตุลาคม 2022 ถึง 30 กันยายน 2023 มีสิทธิ์ได้รับการเสนอชื่อ
ผู้ได้รับการเสนอชื่อจะได้รับการประเมินตามข้อมูลที่ได้รับจาก เซอร์เคิลชาร์ต, สปอติฟาย, และ ยูทูบ ตรวจสอบและยืนยันโดยพีดับบลิวซี
ผู้ชนะและผู้ได้รับการเสนอชื่อ.
ผู้ชนะและผู้ได้รับการเสนอชื่อจะถูกระบุตามลำดับตัวอักษรภาษาอังกฤษและตัวเลข ผู้ชนะจะถูกระบุไว้เป็นอันดับแรกและเน้นด้วยตัวหนา
รายชื่อผู้ได้รับการเสนอชื่อได้รับการประกาศในวันที่ 19 ตุลาคม 2023 ผ่านทางแอปพลิเคชันมือถือเอ็มเน็ตพลัส โดยมีการโหวตไอคอนทั่วโลกแห่งปี และขวัญใจแฟน ๆ ทั่วโลก 10 อันดับ โดยเริ่มโหวตตั้งแต่วันที่ 19 ตุลาคมถึง 20 พฤศจิกายน
หลายรางวัล.
รายชื่อศิลปินที่ได้รับรางวัลตั้งแต่สามรางวัลขึ้นไป
นักแสดง.
ประกาศรายชื่อนักแสดงในวันที่ 24 ตุลาคม, 31 ตุลาคม และ 8 พฤศจิกายน
พิธีกร.
ประกาศรายชื่อพิธีกรในวันที่ 15 พฤศจิกายน ค.ศ. 2023
หรทีป สิงห์ นิชฌร

หรทีป สิงห์ นิฌชร (อักษรโรมัน: Hardeep Singh Nijjar, อักษรคุรมุขี: , 11 ตุลาคม 1977 – 18 มิถุนายน 2023) เป็นผู้นำขบวนการแบ่งแยกดินแดนที่เกี่ยวข้องกับขบวนการขาลิสถาน เขาเป็นชาวอินเดีย และต่อมาถือสัญชาติแคนาดา 
แม้หน่วยงานซิกข์จำนวนมากจะมองว่านิฌชรเป็นผู้สนับสนุน (advocate) การเป็นเอกราชของชาวซิกข์ แต่รัฐบาลอินเดียมองว่าเขาเป็นผู้ก่อการร้าย ทางการอินเดียกล่าวโทษนิชฌรว่าเป็นผู้นำกองกำลังติดอาวุธ กองกำลังสิงห์ขาลิสถาน เมื่อปี 2014 ภายใต้คำร้องขอจากอินเดีย ตำรวจสากลออกหมายจับนานาชาติต่อนิชฌร นิชฌรยังได้รับการขึ้นทะเบียนเป็นผู้ก่อการร้ายภายใต้รัฐบัญญัติ (ป้องกัน) กิจกรรมอันไม่ชอบด้วยกฎหมาย
ในประเทศแคนาดา นิชฌรมีความโดดเด่นขึ้นมาในปี 2019 เมื่อเขาขึ้นมาเป็นผู้นำของคุรุทวาราซิกข์คุรุนานัก (Guru Nanak Sikh Gurudwara) ในเซอร์เรย์ บริทิชคอลัมเบีย และกลายมาเป็นผู้สนับสนุนการแบ่งแยกดินแดนซิกข์ที่มีปากเสียง นิชฌรยังมีความสัมพันธ์กับซิกข์ฟอร์จัสติซ (SFJ) และเป็นหัวหอกในการรณรงค์การตั้งดินแดนขาลิสถานในการลงประชามติปี 2020 ในวันที่ 18 มิถุนายน 2023 นิชฌรถูกฆาตกรรมในที่จอดรถของคุรุทวาราแห่งหนึ่งในบริทิชคอลัมเบีย ทางการแคนาดา จากข้อมูลเมื่อเดือนกันยายน ยังไม่ได้จับกุมผู้ต้องสงสัยใด ๆ ที่เกี่ยวข้องกับเหตุฆาตกรรมนี้ 
การเสียชีวิตของนิชฌรนำไปสู่วิกฤตการทูตที่ส่งผลให้ความสัมพันธ์ระหว่างประเทศอินเดียกับแคนาดาไปอยู่ที่จุดต่ำสุด ไปจนถึงการเลื่อนการพูดคุยข้อตกลงการค้าระหว่างสองประเทศในวันที่ 1 กันยายนออกไปโดยไม่มีกำหนด เมื่อวันที่ 18 กันยายน 2023 นายกรัฐมนตรีแคนาดา จัสติน ทรูโด ระบุว่าหน่วยงานข่าวกรองของแคนาดากำลัง "ไล่ตามข้อกล่าวหาที่มีมูลว่าเป็นไปได้ว่ามีความเกี่ยวข้อง" ระหว่างเจ้าหน้าที่ของรัฐบาลอินเดียกับการลอบสังหารนิชฌร ตามด้วยรัฐมนตรีการต่างประเทศของแคนาดา เมลานี จอลี ประกาศการขับทูตอินเดียหนึ่งคน ในขณะที่รัฐมนตรีการต่างประเทศของอินเดียปฏิเสธข้อกล่าวหา ระบุว่าเป็นข้อกล่าวหาที่ "ไร้สาระและถูกชักจูง" ตามด้วยการที่รัฐบาลอินเดียขับอัครทูตแคนาดาประจำประเทศอินเดียเพื่อเป็นการโต้กลับ ในวันถัดมา ทรูโดกล่าวแก่สำนักข่าวว่าแคนาดา "ไม่ได้จ้องที่จะกระตุ้นให้โกรธหรือทำให้สถานการณ์เลวร้ายลง"
เมรุลอย

เมรุลอย คือเมรุเผาศพชั่วคราวชนิดเคลื่อนย้ายได้ของสามัญชน ทำเพื่อเผาศพของบุคคลสำคัญหรือผู้มีหน้ามีตาในสังคม ส่วนพระเมรุหรือพระเมรุมาศใช้สำหรับพระมหากษัตริย์ พระบรมวงศานุวงศ์และพระสงฆ์ชั้นสมเด็จพระสังฆราชเท่านั้น
เมรุลอยโดยทั่วไปมักมีลักษณะเป็นมณฑป เป็นสถาปัตยกรรมที่ตั้งอยู่บนพื้นดินไม่มีการฝังรากฐานลงไปในพื้นดิน สามารถสร้างและถอดออกนำไปประกอบใหม่ในที่แห่งใหม่ได้
กรมส่งเสริมวัฒนธรรม กระทรวงวัฒนธรรม ประกาศขึ้นทะเบียนเมรุลอยเป็นหนึ่งในสิบสี่ของมรดกภูมิปัญญาทางวัฒนธรรมของชาติ ประจำปี พ.ศ. 2565
ประวัติ.
ไม่ปรากฏหลักฐานแน่ชัดว่าสร้างขึ้นครั้งแรกเมื่อใด แต่พบว่ามีกลุ่มผู้สร้างเมรุลอยในตำบลหัวเวียง อำเภอเสนา จังหวัดพระนครศรีอยุธยา เริ่มสร้างเป็นครั้งแรกประมาณ พ.ศ. 2480 ในงานปลงศพโยมแม่ของหลวงพ่อเจาะ เจ้าอาวาสวัดประดู่โลกเชษฐ์ ผู้ออกแบบและควบคุมการก่อสร้าง คือ พระอาจารย์เทียม อดีตเจ้าอาวาสวัดกษัตราธิราช ภายหลังได้รับความนิยมในท้องถิ่นและพื้นที่ใกล้เคียง จนกระทั่ง พ.ศ. 2506 บรรดาช่างที่เคยดูแลการติดตั้งเมรุลอยเริ่มเกิดความชำนาญจึงมีการพัฒนารูปแบบลวดลาย มีช่างประกอบอาชีพทำเมรุลอย ทั้งรับจ้างสร้างและให้เช่าเมรุลอยมากขึ้นตามลำดับ
อีกแหล่งข้อมูลระบุว่ามีการทำเมรุลอยที่จังหวัดเพชรบุรีมาอย่างน้อยสมัยต้นรัตนโกสินทร์ ปรากฏการอ้างถึงหมายรับสั่งของพระบาทสมเด็จพระจอมเกล้าเจ้าอยู่หัวมีพระบรมราชานุญาต เมื่อ พ.ศ. 2403 ความว่า "อันบ้านอื่นเมืองใดในหัวเมืองนั้น การจัดทำเมรุตั้งศพนั้นขอเสียเถิด อย่าริทำให้เป็นการเทียมเจ้านายเลย ยกให้แต่เมืองเพชรบุรีเขาเมืองหนึ่ง เพราะเขาทำกันมาช้านานแล้ว"
อัลฟุรกอนุลฮัก

อัลฟุรกอนุลฮัก  เป็นหนังสือภาษาอาหรับที่พยายามเลียนแบบอัลกุรอาน แต่รวมเอาองค์ประกอบต่าง ๆ ตามหลักคำสอนของศาสนาคริสต์
คำตอบรับ.
แบปติสต์นิวส์รายงานว่า Al-Mahdy สมาชิกคณะกรรมการบริหารใน "Project Omega 2001" เผยแพร่ "อัลฟุรกอนุลฮัก"ในเดือนเมษายน ค.ศ. 1999 โดยกล่าวว่า มุสลิม "ยีงไม่ได้รับข้อความที่แท้จริงของพระวรสาร" หนังสือนี้เชื่อว่าเป็นของนักเขียนที่มีนามแฝงว่า "Al Saffee" และ "Al Mahdee" และ Anis Shorrosh เป็นผู้แปลหนังสือนี้เป็นภาษาอังกฤษ โดยเรียกสิ่งนี้เป็น "เครื่องมือที่จะปลดปล่อยมุสลิม" และคนที่เชื่อว่ามุฮัมมัดเป็น "ศัตรูของพระคริสต์" แบ่งออกเป็น 77 บท รวมอารัมภบทและปัจฉิมบท Shorrosh รายงานว่า "อัลฟุรกอนุลฮัก" เป็นความพยายามที่จะตอบสนองต่อความท้าทายในอัลกุรอานที่ว่าไม่มีผู้ใดสามารถสร้างผลงานเช่นนั้นได้ และใช้คำสอนตามศาสนาคริสต์มากกว่าอิสลาม "หนังสือเล่มนี้เห็นได้ชัดว่าเขียนในแบบอัลกุรอานใหม่ได้อย่างมีประสิทธิภาพ จนมุสลิมชาวอาหรับขอบคุณคนที่อ่านออกเสียงในที่สาธารณะว่าอ่านอัลกุรอาน"
Dr. Ray Register มิชชันนารีคริสต์ กำหนดให้หนังสือเล่มนี้เป็นเครื่องมือที่มีประสิทธิภาพสำหรับ "การประกาศข่าวดีแบบแรก" เพื่อช่วย "วิจารณ์อัลกุรอานและทัศนคติของชาวมุสลิมต่อพระเยซูและการดำเนินชีวิตอย่างมีจริยธรรมที่เป็นที่นิยม"
หนังสือนี้ถูกกล่าวถึงเป็น "โฆษณาชวนเชื่อคริสเตียน" เนื่องจากข้อความที่สอง "เริ่มพูดถึงตรีเอกภาพ แนวคิดที่ไม่ใช่อิสลามโดยสิ้นเชิง" และ "The American Muslim" เรียกหนังสือนี้เป็น "สิ่งหลอกลวง" โดยกล่าวเป็นตัวแทนของ "มาตรการที่สิ้นหวังในการหาทางเปลี่ยนศาสนามุสลิมนอกรีต เนื่องจากความพยายามร่วมกันไม่กี่ร้อยปีก่อให้เกิดความสำเร็จเพียงเล็กน้อย" นักวิจารณ์คนอื่น ๆ เรียกหนังสือนี้ว่า "มีคุณภาพต่ำและมีเนื้อหาไร้สาระ" และ "ความพยายามที่จะบิดเบือนคำสอนอัลกุรอาน โดยสร้างสิ่งที่ดูเหมือนโองการอัลกุรอานอย่างน่าสมเพช"
นักวิชาการอิสลามหลายคนในมหาวิทยาลัยเตหะรานโต้แย้งว่า "อัลฟุรกอนุลฮัก" ใช้ระเบียบวิธีที่มีข้อบกพร่องในการพยายามตอบคำถามข้อท้าทายการเลียนแบบไม่ได้ของอัลกุรอาน
Michael R. Licona เปรียบเทียบระหว่าง "อัลฟุรกอนุลฮัก" กับพระวรสารนักบุญบารนาบัสในความพยายามที่จะเลียนแบบรูปแบบคัมภีร์ของศาสนาหนึ่ง เพื่อส่งเสริมการอ้างหลักคำสอนของอีกศาสนาหนึ่ง แม้ว่าจะสลับบทบาทของศาสนาคริสต์และศาสนาอิสลามก็ตาม#เปลี่ยนทาง 
ผู้ที่นับถือศาสนาอิสลามบางคนรู้สึกว่า "อัลฟุรกอนุลฮัก" ผลิตโดยรัฐบาลอเมริกันหรืออิสราเอลในฐานะส่วนหนึ่งของการสมรู้ร่วมคิด Al-Usbūc หนังสือพิมพ์อียิปต์ อ้างไว้ในวันที่ 6 ธันวาคม ค.ศ. 2004 ว่า "The True Koran #เปลี่ยนทาง was drafted with direct Israeli participation and with direct instructions from U.S. President George Bush" (เดอะทรูโกราน#เปลี่ยนทาง ได้รับการร่างขึ้นจากการมีส่วนร่วมโดยตรงของอิสราเอล และได้รับคำแนะนำโดยตรงจากประธานาธิบดี จอร์จ บุช แห่งสหรัฐ) กระทรวงการต่างประเทศสหรัฐปฏิเสธข้อกล่าวหานี้อย่างมาก และ Anis Shorrosh ผู้แปลหนังสือนี้ รายงานว่า "ทางอิสราเอลไม่มีส่วนเกี่ยวข้องกับการเตรียมการหนังสือนี้"
การเซ็นเซอร์.
หนังสือนี้ถูกห้ามนำเข้าในประเทศอินเดีย
คลองบางพลัด

คลองบางพลัด เป็นคลองสายหนึ่งในจังหวัดนนทบุรีและกรุงเทพมหานคร ในปัจจุบันมีจุดเริ่มต้นอยู่บริเวณท้ายซอยบางกรวย-ไทรน้อย 15 ตรงแนวแบ่งเขตระหว่างหมู่ที่ 6 บ้านวัดจันทร์ กับหมู่ที่ 7 บ้านวัดสำโรง ตำบลบางกรวย อำเภอบางกรวย จังหวัดนนทบุรี ไหลไปทางทิศตะวันออกเฉียงใต้ ลอดผ่านทางรถไฟสายใต้เข้าท้องที่เขตบางพลัด กรุงเทพมหานคร โดยเป็นเส้นแบ่งเขตระหว่างแขวงบางพลัดกับแขวงบางอ้อก่อนไหลลงแม่น้ำเจ้าพระยาฝั่งขวาข้างวัดอาวุธวิกสิตาราม คลองมีความยาวประมาณ 2 กิโลเมตร
ชื่อบางพลัดปรากฎใน "นิราศภูเขาทอง" ซึ่งสุนทรภู่ประพันธ์ขึ้นในสมัยต้นรัตนโกสินทร์ ความว่า 
บริเวณปากคลองบางพลัดเป็นที่ตั้งของวัดอาวุธวิกสิตารามหรือที่แต่เดิมเรียกว่าวัดปากคลองบางพลัด เป็นวัดที่พระและชาวบ้านจำนวนหนึ่งอพยพมาจากกรุงศรีอยุธยาเมื่อครั้งเสียกรุง พ.ศ. 2310 เข้ามาตั้งรกรากและได้สร้างวัดนี้ขึ้นมา
บริเวณย่านบางพลัดแต่เดิมเป็นสวนผลไม้ บริเวณปากคลองมีตลาดชาวสวน สินค้าส่วนใหญ่คือทุเรียนและมังคุดซึ่งปลูกกันเป็นหลักในย่านนี้ เมื่อถึงหน้าผลไม้สองชนิดนี้ราวปลายเดือนเมษายนถึงสิ้นพฤษภาคม เรือสวนจะจอดกันออกไปถึงกลางแม่น้ำ ต่างจากเวลาปกติที่กระจุกตัวอยู่แค่ปากคลองเพราะสินค้ามีเพียงกล้วยหอม กล้วยน้ำว้า และหมากพลูเท่านั้น ตลาดนี้เลิกไปหลังเหตุการณ์น้ำท่วมใหญ่ พ.ศ. 2485 เพราะสวนล่มเกือบหมด
เสรีโรจน์ ไชยพร

เสรีโรจน์ ไชยพร ชื่อเล่น โรจน์ เป็นผู้กํากับภาพยนต์โฆษณา/มิวสิควีดีโอ, นักแสดงอิสระ และ คอนเทนต์ครีเอเตอร์ผู้สร้างช่องแนวเอดูเทนเมนต์ (Edutainment) ที่มีชื่อว่า " Roji Sensei" บนแพลตฟอร์ม ยูทูบ, ติ๊กต็อก และ เฟซบุ๊ก ที่เป็นที่รู้จักจากการแสดงเป็นตัวละคร "โรจิ เซนเซย์" และ "นายสมชาย สุดหล่อ" สองคาแรคเตอร์ผู้ดําเนินรายการที่แนะนำข้อมูลเกี่ยวกับประเทศญี่ปุ่นและจากประเทศอื่น ๆ
ประวัติ.
เสรีโรจน์ ไชยพร เกิดวันที่ 22 สิงหาคม พ.ศ. 2528 ที่ จังหวัดกรุงเทพมหานคร เป็นบุตรของไพโรจน์ ไชยพร อดีตรัฐมนตรีช่วยว่าการกระทรวงพาณิชย์ และ อมรา อโลฮ่า ไชยพร ชาวเยอรมันที่เกิดและเติบโตที่เมืองโตเกียว ประเทศญี่ปุ่น
การศึกษา.
เสรีโรจน์ได้เข้าศึกษาระดับประถมศึกษาที่ โรงเรียนกรุงเทพคริสเตียนวิทยาลัย และได้ย้ายไปที่โรงเรียนนานานชาติ NIST พร้อมสําเร็จการศึกษาระดับมัธยมศึกษาในปี พ.ศ. 2547 ต่อมาได้เข้าศึกษาระดับปริญญาตรีสาขา International Studies ที่ International Christian University (国際基督教大学) และ วิทยาลัยเทคนิค Tokyo Visual Arts (専門学校東京ビジュアルアーツ) สาขาสื่อสารมวลชน ที่เมืองโตเกียว ประเทศญี่ปุ่น
การทํางาน.
หลังจบการศึกษา เสรีโรจน์ได้เข้าทํางานตําแหน่งผู้ช่วยผู้กํากับที่ บริษัท ฟีโนมีนา จำกัด และลาออกมาเป็นผู้ประสานงานกองถ่ายสําหรับภาพยนต์ญี่ปุ่นในภูมิภาคเอเซีย ต่อมาเสรีโรจน์ได้รับการชักชวนให้เข้าทํางานกับ บริษัท Aoi Inc. ประเทศญี่ปุ่นในตําแหน่งผู้กํากับ ก่อนจะกลับประเทศไทยเพื่อประกอบอาชีพผู้กํากับภาพยนต์อิสระ
ในปี พ.ศ. 2562 เสรีโรจน์ได้เริ่มช่อง "Roji Sensei" (เดิมชื่อ "ญี่ปุ่นถ่อยๆ") ทางยูทูป แต่ล้มเลิกไปหลังผลิตผลงานได้เพียง 3 คลิป จนกระทั้งได้มาลองมือใหม่ในปี พ.ศ. 2564 บนแพลตฟอร์มติ๊กต็อก และด้วยผลตอบรับที่ดีจึงตัดสินใจทําต่อจนเติบโตเป็นหนึ่งในช่องสายเอดูเทนเมนต์ที่มาแรงที่สุดในปัจจุบัน ด้วยผู้ติตามมากกว่า 600,000 บัญชีในแพลตฟอร์ม"ติ๊กต๊อก" และ 240,000 บัญชีใน"ยูทูป"
อนุสาวรีย์เอกราช (อาชกาบัต)

อนุสาวรีย์เอกราช เป็นอนุสาวรีย์ในอาชกาบัต ประเทศเติร์กเมนิสถาน ออกแบบโดยได้รับแรงบันดาลใจมาจากเต็นต์แบบพื้นถิ่นและหมวกสตรีแบบพื้นถิ่นของเติร์กเมนิสถาน องค์ประกอบของอนุสาวรีย์ยังเป็นสัญลักษณ์ที่ระลึกถึงวันเอกราชของเติร์กเมนิสถาน ซึ่งคือวันที่ 27 กันยายน เช่น เสาคอนกรีตเสริมเหล็กซึ่งมีความสูง และเหล็กกล้าเคลือบทอบซึ่งมีความสูง บนยอด ระเบียงชมทิวทัศน์บนยอดซึ่งมีเส้นผ่านศูนย์กลาง ภายในตัวอาคารยังประกอบด้วยโถงจัดแสดงผลงายชิ้นสำคัญที่แสดงถึงชาติเติร์กเมนิสถาน
อนุสาวรีย์มีตั้งอยู่บนที่ดินขนาด โดยรอบมีภูมิทัศน์เขียวขจี, สระน้ำเป็นขั้นบันได และรูปปั้นวีรชนชาวเติร์กเมน 27 คน ล้อมรอบรูปปั้นทองคำของซาปาร์มูรัต นียาซอฟ อยู่ตรงกลาง
อนุสาวรีย์ก่อสร้างขึ้นโดยบริษัทก่อสร้างสัญชาติตุรกี ปอลีเม็กส์ ในปี 2001 เพื่อเฉลิมฉลองครบรอบ 10 ปีของเอกราชจากสหภาพโซเวียต
อนุสาวรีย์ความเป็นกลาง

อนุสาวีรย์ความเป็นกลาง (Monument of Neutrality) เป็นอนุสาวรีย์ที่ในอดีตตั้งอยู่ในนครอาชกาบัต ประเทศเติร์กเมนิสถาน ก่อนในปี 2010 จะถูกย้ายออกไปตั้งมนย่านชานเมือง อนุสาวรีย์มีลักษณะเป็นซุ้มประตูสามขา ทำให้ได้ชื่อที่เรียกกันในท้องถิ่นว่า "เดอะไตรพ็อด" (The Tripod) อนุสาวรีย์มีความสูง สร้างขึ้นในปี 1998 โดยคำสั่งของประธานาธิบดีแห่งเติร์กเมนิสถาน ซาปาร์มือรัต นือยาซอว์ เพื่อระลึกถึงการวางตัวของรัฐในฐานะรัฐที่เป็นกลาง อนุสาวรีย์ก่อสร้างขึ้นด้วยเงิน 12 ล้านดอลล่าร์สหรัฐ บนยอดของอนุสาวรีย์มีรูปปั้นซาปาร์มือรัต นือยาซอว์ เคลือบทองความสูง ตั้งบนฐานซึ่งหมุนให้หน้าของรูปปั้นหันเข้าหาดวงอาทิตย์ตลอดทั้งวัน อนุสาวรีย์ตั้งอยู่ในใจกลางนครอาชกาบัตและเป็นจุดเด่นในทิวนคร มีความสูงกว่าวังประธานาธิบดี ข้างบนอนุสาวรีย์ยังมีระเบียงชมทิวทัศน์ที่นักท่องเที่ยวนิยมเดินทางมาชม และในตอนกลางคืน อนุสาวรีย์นี้จะเปิดไฟ
การรื้อถอน.
เมื่อวันที่ 18 มกราคม 2010 ประธานาธิบดี กูร์บันกูลือ เบร์ดือมูฮาเมดอว์ ซึ่งสืบทอดตำแหน่งประธานาธิบดีต่อจากซาปาร์มือรัต นือยาซอว์ ได้ลงนามในคำสั่งให้ทำการรื้อถอนอนุสาวรีย์เพื่อย้ายไปตั้งที่อื่น มีรายงานว่าจะมีการรื้อถอนอนุสาวรีย์ย้อนกลับไปได้ถึงปี 2008 แต่ได้รับการอนุมัติจากประธานาธิบดีในปี 2010 การรื้อถอนตามรายงานของทางการระบุว่าเป็นการเคลื่อนย้ายไปตั้งที่อื่นเพื่อปรับปรุงภูมิทัศน์ของอาชกาบัต ภายใต้โครงการของกูร์บันกูลือ เบร์ดือมูฮาเมดอว์ เพื่อกำจัดส่วนเกินจากลัทธิบูชาตัวบุคคลของ ซาปาร์มือรัต นือยาซอว์ ที่สร้างขึ้นมาตลอดสองทศวรรษ รูปปั้นทองคำของเขาบนยอดอนุสาวรีย์นี้ถือเป็นผลงานชิ้นที่มีชื่อเสียงที่สุดในบรรดาโครงการเพื่อสร้างลัทธิบูชาตัวบุคคลของเขา
กูร์บันกูลือ เบร์ดือมูฮาเมดอว์ ได้ย้ายอนุสาวรีย์นี้ออกไปในย่านชานเมือง โดยมอบหมายให้บริษัทสัญชาติตุรกี พอลีเม็กส์ ซึ่งเป็นผู้ก่อสร้างอนุสาวรีย์นี้ เป็นผู้ทำการรื้อถอนเคลื่อนย้าย ส่วนรูปปั้นทองคำบนยอดนั้นรื้อถอนเสร็จในวันที่ 26 สิงหาคม 2010
กระนั้นเมื่อการเคลื่อนย้ายเสร็จสิ้น รูปปั้นนี้ก็ถูกนำกลับขึ้นไปติดตั้งดังเดิม เพียงแค่ว่ารูปปั้นจะไม่ได้หมุนเข้าหาดวงอาทิตย์อีกแล้ว
กาลาซัน

กาลาซัน หรือ จัณฑิกาลาซัน (ชวา: "Candhi Kalasan") เป็นพุทธศาสนสถานบนเกาะชวา ประเทศอินโดนีเซีย ตั้งอยู่ห่างไป ทางตะวันออกของนครยกยาการ์ตา ก่อนถึงปรัมบานัน
ตามจารึกกาลาซัน ค.ศ. 778 เขียนด้วยภาษาสันสกฤต อักษรปรนาครี ระบุว่าจัณฑินี้สถาปนาขึ้นมาโดยประสงค์ของคุรุสังราชา ไศเลนทรวงศดิลก (Guru Sang Raja Sailendravamçatilaka) ซึ่งโน้มน้าวให้ มหาราช เตชปุรนาปานะ ปานังการัน (Maharaja Tejapurnapana Panangkaran) ให้ก่อสร้าง "ตาราภาวนัม" (Tarabhavanam) ขึ้นสำเร็จ เพื่อเป็นสักการสถานแด่พระโพธิสัตว์ตารา#เปลี่ยนทาง 
มหาราชปานังการันได้มอบหมู่บ้านกลัศ (Kalaça) แก่สังฆะที่ต่อมาได้สร้างวิหารขึ้นที่นี่
กาลาซันปรากฏในส่วนต่อขยาย "ไรส์ออฟเดอะราชาส์" (Rise of the Rajas) ของวิดีโอเกมคอมพิวเตอร์วางแผนในเวลาจริง เอจออฟเอมพายส์ ทูว์ โดยกาลาซันเป็นสิ่งมหัศจรรย์ (Wonder) ของอารยธรรมมาเลย์ (Malay civilization) ในเกม
อนุสรณ์ศพเมอเรอเชชต์

อนุสรณ์ศพเมอเรอเชชต์  เป็นอนุสรณ์สถานในประเทศโรมาเนียที่ระลึกถึงทหารและเจ้าหน้าที่ชาวโรมาเนีย 5,073 คนที่ถูกสังหารในสงครามโลกครั้งที่หนึ่ง และเพื่อระลึกถึงยุทธการที่เมอเรอเชชต์และสมาชิกกองทัพโรมาเนียที่เสียชีวิตระหว่างสงครามโลกครั้งที่หนึ่ง
อนุสรณ์นี้เป็นผลงานออกแบบของกียอร์กีเย กริสตีเนล และกอนสตันติน ปอมปอนิว ก่อสร้างแล้วเสร็จใช้เวลา 15 ปี ประกอบพิธีเปิดเมื่อวันที่ 18 กันยายน 1938 โดยพระเจ้าการอลที่ 2 ชิ้นงานสลักใต้ชายคานูนต่ำรอบฐานของโดมเป็นผลงานแกะสลักของประติมากรกอร์เนล เมเดรอา และอียอน ฌาเลอา
บุคคลสำคัญที่ไว้ศพอยู่ที่นี่ เช่น เอเรมียา กรีกอเรสกู (1863–1919), กรีกอเร อิกนัต (1889–1917) และมารียา ซาฮารียา (1905–1917) รวมถึงยังมีแท่นอนุสรณ์ (cenotaph) ของเฮนรี ชีฮอสกี (1871–1950)
ปราสาทเปเลช

ปราสาทเปเลช  เป็นวังทรงเรอแนซ็องส์ใหม่ในเทือกเขาคาร์เพเทียน ใกล้กับเมืองซีนายา เทศมณฑลปราฮอวา ประเทศโรมาเนีย ก่อสร้างขึ้นระหว่างปี 1873 ถึง 1914 เปิดใช้ครั้งแรกในปี 1883 โดยสร้างถวายแด่พระเจ้าการอลที่ 1 แห่งโรมาเนีย ปัจจุบันปราสาทเปิดให้เข้าชมแก่สาธารณะ โดยมีสามราคาซึ่งมีชั้นต่าง ๆ ของอาคารเพิ่มเติมตามราคาค่าตั๋ว
เดิมทีมีการเสนอแปลนก่อสร้างอยู่สามแปลนโดยคัดลอกแบบมาจากปราสาทอื่น ๆ ในยุโรปตะวันตก พระเจ้าการอลที่ 1 ทรงปฏิเสธทุกแบบเนื่องจากขาดความดั้งเดิมและค่าก่อสร้างสูงเกินไป จนกระทั่งโยฮันเนิส ชุลทซ์ สถาปนิกชาวเยอรมัน เสนอแปลนก่อสร้างที่มีความดั้งเดิมและเข้ากับรสนิยมของพระองค์ โดยมีลักษณะเป็นวังแบบแอลป์ผสมผสานองค์ประกอบของยุโรปแบบคลาสสิก ส่วนใหญ่มาจากความวิจิตรแบบอิตาลีและสุนทรียภาพแบบเยอรมนีบนเส้นของศิลปะสมัยฟื้นฟูศิลปวิทยา การออกแบบยังนำร่วมโดยสถาปนิกคาร็อล เบ็นเน็ช มีการต่อเติมภายหลังอีกในปี 1893 ถึง 1914 โดยกาแร็ล ลีมัน สถาปนิกชาวเช็ก ผู้ออกแบบหอคอยต่าง ๆ รวมถึงหอคอยกลางซึ่งมีความสูง ลีมันยังเป็นผู้ควบคุมการก่อสร้างของปราสาทเปลีชอร์ซึ่งสร้างขึ้นใกล้กันในภายหลัง
เอเชียอาร์ติสต์อะวอดส์ ครั้งที่ 8

เอเชียอาร์ติสต์อะวอดส์ 2023 (เกาหลี: ) ครั้งที่ 8 จัดโดยสตาร์นิวส์ งานจัดขึ้นเมื่อวันที่ 14 ธันวาคม ค.ศ. 2023 ที่ฟิลิปปินส์อารีนา จังหวัดบูลาคัน ประเทศฟิลิปปินส์ โดยมีพิธีกรคือ คัง แดเนียล, ชัง ว็อน-ย็อง และซ็อง ฮัน-บิน ถ่ายทอดสดทั่วโลกผ่านทางวีเวิส (ยกเว้นฟิลิปปินส์ ญี่ปุ่น และเวียดนาม) ฮูลูเจแปน และลาซาด้าในฟิลิปปินส์
ภาพรวม.
เอเชียอาร์ติสต์อะวอดส์คัดเลือกผู้ชนะโดยยกย่องผลงานและความสำเร็จอันโดดเด่นของศิลปินชาวเกาหลีใต้ในวงการโทรทัศน์ ภาพยนตร์ และเพลงในเอเชียตลอดปีที่ผ่านมา
วิธีการคัดเลือก.
ผู้ชนะจะถูกเลือกตามข้อมูลที่ดึงมาจากแฟน ๆ ทั่วโลกจากในเกาหลีใต้ ญี่ปุ่น จีน ไต้หวัน ฮ่องกง สิงคโปร์ อินโดนีเซีย เวียดนาม และฟิลิปปินส์ในเอเชีย อาร์เจนตินาในอเมริกาใต้ เม็กซิโกในอเมริกาเหนือ และยุโรป
ศิลปิน.
ศิลปินต่อไปนี้เข้าร่วมงานประกาศรางวัล
ฮอไรซัน, เอสบี19 และ Ben&Ben เป็นศิลปินชาวฟิลิปปินส์กลุ่มแรกที่เข้าร่วมในงานประกาศรางวัล พิธีกรรายการโทรทัศน์และนักแสดงตลก Ryan Bang ยังรับหน้าที่เป็นพิธีกรงานพรมแดงอีกด้วย
ผู้ชนะ.
ผู้ชนะจะถูกระบุไว้เป็นอันดับแรกและเน้นด้วยตัวหนา
นักแสดง.
นักแสดงต่อไปนี้เรียงลำดับตามการปรากฏตัว
หงหยาต้ง

ถ้ำหงหยา หรือ หงหยาต้ง  เป็นหมู่อาคารยกใต้ถุนสูง ความสูง 11 ชั้น ในย่านธุรกิจเจี่ยฟ่างเปย์ในนครฉงชิ่ง หมู่อาคารเหล่านี้สร้างเข้าไปในหน้าผาที่ยื่นออกสู่ชายฝั่งทิศใต้ของแม่น้ำเจียหลิง และเป็นหนึ่งในสถานที่ท่องเที่ยวที่เป็นที่นิยมที่สุดในนครฉงชิ่ง ในวันแรงงานปี 2018 มีรายงานผู้เข้าชมหงหยาต้งอยู่ที่ 142,000 คน
หมู่อาคารของหงหยาต้งประกอบด้วยร้านค้าและโรงแรม ชั้นสี่ของหงหยาต้งเป็นตลาดอาหารและมีร้านค้าเครื่องเทศโดยเฉพาะหมาล่า ชั้นบนสุดยังมีจุดชมทิวทัศน์ของแม่น้ำเจียหลิง ลักษณะของหงหยาต้งยังคล้ายคลึงกันกับอาคารหลักในภาพยนตร์แอนิเมชันของญี่ปุ่น ปี 2001 "มิติวิญญาณมหัศจรรย์"
ประวัติศาสตร์.
เข้าใจว่ากลุ่มอาคารตรงนี้ใช้งานเป็นป้อมปราการมาตั้งแต่สมัยของรัฐปาโบราณ (1046 - 256 ปีก่อนคริสต์กาล) จนถึงยุคปลายของราชวงศ์ชิง ประตูหงหยันสร้างขึ้นในศตวรรษที่ 14 ในตอนต้นของราชวงศ์หมิง บ้านยกใต้ถุนสูง ("เตี้ยวเจี่ยวเหลา"; 吊脚楼) ได้เริ่มมีสร้างขึ้นริมฝั่งแม่น้ำและมีผู้อยู่อาศัยหนาแน่นเรื่อยมาจนถึงปี 1949 อุตสาหกรรมเดินเรือในพื้นที่ซบเซาลง และบรรดา "เตี้ยวเจี่ยวเหลา" ได้ถูกทิ้งร้างให้ทรุดโทรมก่อนที่จะถูกรัฐบาลฉงชิ่งรื้อถอนลงในปี 2005 เป็นต้นมา มีการก่อสร้างอาคารใหม่ในทรง "เตี้ยวเจี่ยวเหลา" แบบ "ปาหยู" (ชื่อเก่าของฉงชิ่ง) ขึ้นแทนที่ หมู่อาคารชุดใหม่ซึ่งก่อสร้างขึ้นควบคู่ไปกับการอนุรักษ์อาคารเดิมที่ยังคงสภาพดีเริ่มต้นในปี 2006 โดยบริษัทออกแบบอุตสาหกรรมและสถาปัตยกรรมเซินเจิ้นฮัวจู (Shenzhen Huazhu Architectural & Engineering Design)
เทเรซ่า ชัยวิสุทธิ์

เทเรซ่า ยุพเยาว์ ชัยวิสุทธิ์ เป็นนักธุรกิจชาวไทย ปัจจุบันเป็นรองประธานกองประกวดมิสแกรนด์อินเตอร์เนชันแนล โดยดำรงตำแหน่งตั้งแต่การจัดประกวดครั้งแรก เธอมีส่วนสำคัญรับผิดชอบทางด้านความสัมพันธ์ระหว่างประเทศกับองค์กรมิสแกรนด์อินเตอร์เนชันแนล อาทิ การบริหารลิขสิทธิ์ระดับประเทศ ตลอดจนการดูแลผู้ครองตำแหน่งมิสแกรนด์อินเตอร์เนชันแนลในระหว่างที่ดำรงตำแหน่ง
นอกจากบทบาทกับมิสแกรนด์อินเตอร์เนชันแนล เธอยังเป็นกรรมการผู้จัดการ REPS Unlimited บริษัทนำเที่ยวที่มีสำนักงานใหญ่ตั้งอยู่ในดึสเซิลดอร์ฟ
ชีวิตในช่วงต้น.
เทเรซ่า ชัยวิสุทธิ์ สำเร็จการศึกษาระดับมัธยมศึกษาจากโรงเรียนเซนต์โยเซฟคอนเวนต์ และปริญญาบริหารธุรกิจสาขาการเงินจากมหาวิทยาลัยอาร์มสตรองเบิร์กลีย์
อาณาจักรฮิมยัร

อาณาจักรฮิมยัร  หรือ ฮิมยัร ("Ḥimyar; " อาระเบียใต้โบราณ: 𐩢𐩣𐩺𐩧𐩣, "Ḥmyrm") ชาวกรีกและโรมันเรียบริเวณนี้ว่า อาณาจักรโฮเมอไรต์ (Homerite Kingdom) เป็นหน่วยการเมืองในที่สูงตอนใต้ของประเทศเยเมน และยังเป็นชื่อของภูมิภาคที่หน่วยการเมืองนี้อ้างสิทธิปกครอง ในอดีตเป็นส่วนหนึ่งของอาณาจักรเกาะตะบานจนกระทั่ง 110 ปีก่อน ค.ศ. จึงได้รับการยอมรับเป็นอาณาจักรอิสระ ข้อมูลสมัยคลาสสิกระบุว่าเมืองหลวงของอาณาจักรนี้คือนครเซาะฟาร ซึ่งตั้งอยู่ใกล้นครซานาในปัจจุบัน ภายหลังอำนาจของฮิมยัรจึงย้ายไปยังซานาเนื่องจากการเพิ่มขึ้นของประชากรในคริสต์ศตวรรษที่ 5 อาณาจักรนี้ปกครองโดยกษัตริย์จากเผ่า dhū-Raydān ทำให้อาณาจักรนี้ได้รับการตั้งชื่อว่า Raydān
อาณาจักรนี้เข้าพิชิตซะบะอ์ประมาณ 25 ปีก่อน ค.ศ. (ครั้งแรก), เกาะตะบานประมาณ ค.ศ. 200 และฮัฎเราะเมาต์ประมาณ ค.ศ. 300 สถานะทางการเมืองสัมพันธ์กับซาบาเปลี่ยนแปลงบ่อย จนกระทั่งการพิชิตอาณาจักรซะบะอ์ประมาณ ค.ศ. 280 และคงอยู่จนกระทั่งถูกอาณาจักรอักซุมเข้ายึดครองใน ค.ศ. 525
พระยาสาครคณาภิรักษ์ (หลำ หุตะสิงห์)

อำมาตย์เอก พระยาสาครคณาภิรักษ์ (หลำ หุตะสิงห์) (7 มิถุนายน พ.ศ. 2421 – 23 มีนาคม พ.ศ. 2476) เป็นขุนนางชาวไทย อดีตผู้ว่าราชการเมืองสมุทรสาคร มีศักดิ์เป็นพี่ชายของพระยามโนปกรณ์นิติธาดา (ก้อน หุตะสิงห์) นายกรัฐมนตรีสยามคนแรก
รับราชการ.
พระยาสาครคณาภิรักษ์เริ่มต้นรับราชการในตำแหน่งล่ามในกรมสรรพากร กระทรวงพระคลังมหาสมบัติ แล้วโอนมาเป็นล่ามในกรมกองตระเวน กระทรวงนครบาล เมื่อปี 2443 ก่อนจะโอนกลับมารับราชการในกรมสรรพากรนอกในตำแหน่งนายเวร เมื่อปี 2444 ในปีถัดมา โอนมารับราชการในกระทรวงมหาดไทยในตำแหน่งนายเวร และได้เข้าเฝ้าฯ รับพระราชทานสัญญาบัตรบรรดาศักดิ์เป็น พันพุฒอนุราช ถือศักดินา 300 เมื่อวันที่ 14 พฤษภาคม 2445 ต่อมาในปี 2446 ได้รับโปรดเกล้าฯ แต่งตั้งให้เป็นว่าที่ข้าหลวงมหาดไทยมณฑลนครชัยศรี จากนั้นในวันที่ 6 กุมภาพันธ์ 2446 ท่านได้รับโปรดเกล้าฯ แต่งตั้งให้เป็นข้าหลวงมหาดไทยมณฑลนครชัยศรี ลำดับยศชั้นที่ 2 ตรี โดยได้เข้ารับพระราชทานสัญญาบัตรตำแหน่งหน้าที่ราชการเมื่อวันที่ 5 กุมภาพันธ์ และในวันที่ 7 กุมภาพันธ์ได้เข้าเฝ้ากราบถวายบังคมลาไปรับราชการตามหน้าที่
ต่อมาในวันที่ 24 พฤษภาคม 2447 ท่านได้เข้าเฝ้ารับพระราชทานสัญญาบัตรเลื่อนบรรดาศักดิ์เป็น หลวงนิกรจำนง ถือศักดินา 600 จากนั้นในปี 2453 ได้โปรดเกล้าฯ ให้ย้ายมารักษาราชการแทนในตำแหน่ง ผู้ว่าราชการเมืองสมุทรสาคร แทนพระยาสาครสงคราม ที่ถึงแก่อนิจกรรม กระทั่งวันที่ 13 กรกฎาคม 2454 ได้โปรดเกล้าฯ ให้ท่านเป็นผู้ว่าราชการเมืองสมุทรสาครอย่างเป็นทางการ ในวันที่ 20 สิงหาคม 2454 ท่านได้รับพระราชทานยศเป็น อำมาตย์โท หลวงนิกรจำนง ต่อมาในวันที่ 22 พฤศจิกายน 2454 มีพระบรมราชโองการเลื่อนบรรดาศักดิ์ให้ท่านเป็น อำมาตย์โท พระสาครสงคราม โดยได้โปรดเกล้าฯ ให้กระทรวงมหาดไทยส่งสัญญาบัตรบรรดาศักดิ์ไปพระราชทานเมื่อวันที่ 2 กันยายน 2456 ในวันที่ 23 มีนาคม 2459 ได้โปรดเกล้าฯ ให้เลื่อนบรรดาศักดิ์ของท่านเป็น อำมาตย์โท พระยาสาครคณาภิรักษ์ ถือศักดินา 3000 และได้โปรดเกล้าฯ ให้กระทรวงมหาดไทยส่งสัญญาบัตรไปพระราชทานเมื่อวันที่ 27 สิงหาคม 2460
ในวันที่ 1 มกราคม 2466 ได้โปรดเกล้าฯ พระราชทานยศให้เป็น อำมาตย์เอก พระยาสาครคณาภิรักษ์ ต่อมาท่านได้กราบถวายบังคมลาออกจากราชการเมื่อวันที่ 16 กุมภาพันธ์ 2470 เนื่องจากป่วยเป็นโรคนิ่วในไต รับพระราชทานเบี้ยบำนาญเลี้ยงชีพ โดยมี รองอำมาตย์เอก หลวงศรีวิเศษ (โจ้ กนิษฐรัต) นายอำเภอมีน จังหวัดมีนบุรี มารักษาราชการแทน
เครื่องราชอิสริยาภรณ์.
พระยาสาครคณาภิรักษ์ (หลำ หุตะสิงห์) ได้รับพระราชทานเครื่องราชอิสริยาภรณ์ทั้งสยามและต่างประเทศ ดังนี้
เทศบาลตำบลบันนังสตา

บันนังสตา เป็นเทศบาลตำบลในอำเภอบันนังสตา จังหวัดยะลา ใน พ.ศ. 2550 เทศบาลตำบลนี้มีประชากร 2,856 คน
เทศบาลนี้ได้รับการจัดตั้งเป็นสุขาภิบาลใน พ.ศ. 2499 ภายหลังจึงเลื่อนสถานะเป็นเทศบาลตำบลใน พ.ศ. 2542
สรุปเหรียญเอเชียนเกมส์ 2022

สรุปเหรียญเอเชียนเกมส์ 2022 ชื่อที่เป็นทางการ กีฬาเอเชียนเกมส์ครั้งที่ 19 เป็นมหกรรมกีฬานานาชาติในทวีปเอเชีย ในการกำกับของสภาโอลิมปิกแห่งเอเชีย จัดขึ้นระหว่างวันที่ 23 กันยายน ถึง 8 ตุลาคม พ.ศ. 2566 ที่เมืองหางโจว มณฑลเจ้อเจียง ประเทศจีน การแข่งขันทั้งหมด 481 ประเภทใน 40 ชนิดกีฬาและชนิดกีฬาย่อย
ประเทศบรูไนและประเทศโอมานคว้าเหรียญเงินครั้งแรกในเอเชียนเกมส์
ประเทศอินเดียกลายเป็นประเทศที่ 4 ในประวัติศาสตร์ของเอเชียนเกมส์ต่อจากประเทศญี่ปุ่น ประเทศจีน และประเทศเกาหลีใต้ ที่มีเหรียญรวมมากกว่า 100 เหรียญในการแข่งขันครั้งเดียว
ประเทศจีนเจ้าภาพจัดการแข่งขันครั้งนี้ได้เหรียญทอง 200 เหรียญเป็นครั้งแรกในการแข่งขันเอเชียนเกมส์ครั้งเดียว โดยทําได้ถึง 201 เหรียญทอง และมากกว่าสถิติเดิมที่ 199 เหรียญทองในเอเชียนเกมส์ 2010 ที่กวางโจว
ตารางสรุปเหรียญรางวัล.
<onlyinclude></onlyinclude>
อนันตนาค

อนันตนาค (อักษรโรมัน: Anantnag,) หรือ อิสลามาบาด (อักษรโรมัน: Islamabad) เป็นศูนย์กลางการปกครองของอำเภออนันตนาค ในชัมมูและกัศมีร์ในปกครองของประเทศอินเดีย อนันตนาคตั้งอยู่ห่างไป 53 กิโลเมตรจากเมืองหลวงของเขตสหภาพ ศรีนคร และเป็นเมืองใหญ่สุดอันดับสามรองจากศรีนครและชัมมู ด้วยประชากรในเขตกลุ่มนครอยู่ที่ 159,838 และประชากรในเขตเทศบาลนคร 109,433
สถานที่สำคัญของเมือง เช่น มัสยิดบาบา ดาวูด ขากี (Masjid Baba Dawood Khaki) ซึ่งสร้างขึ้นในราวปี 1400 และ มัรตันทสูรยมนเทียร ซึ่งสร้างขึ้นราวปี 500 สร้างขึ้นโดยจักรวรรดิชาหมีรี
เอบิซุ

เอบิซุ (えびす) อาจหมายถึง
<table id="
disambigbox" class="metadata plainlinks dmbox 
dmbox-disambig" style="">
<tr>
<td class="mbox-image" style="padding: 2px 0 2px 0.4em;">
 </td>
<td class="mbox-text" style="padding: 0.25em 0.4em; font-style: italic; "> หน้านี้รวมบทความที่มีชื่อเหมือนหรือใกล้เคียงกัน
 </td>
</tr>
</table>#เปลี่ยนทาง
วัฒนา เซ่งไพเราะ

วัฒนา เซ่งไพเราะ (เกิด 19 พฤศจิกายน พ.ศ. 2500) อดีตสมาชิกสภาผู้แทนราษฎรกรุงเทพมหานคร และอดีตโฆษกประธานสภาผู้แทนราษฎร
บทบาททางการเมือง.
วัฒนา เข้าสู่วงการการเมืองด้วยการเป็นสมาชิกพรรคพลังธรรม ในปี พ.ศ. 2529 และต่อมาสังกัดพรรคประชาธิปัตย์ โดยเขาได้ลงสมัครรับเลือกตั้งสภาผู้แทนราษฎรในการเลือกตั้งเดือนมีนาคม พ.ศ. 2535 เขต 4 สังกัดพรรคประชาธิปัตย์ แต่ได้รับไปเพียง 11,293 คะแนน ไม่ได้รับเลือก จากนั้นได้รับการแต่งตั้งให้เป็นที่ปรึกษารัฐมนตรีช่วยว่าการกระทรวงมหาดไทย (สุทัศน์ เงินหมื่น) ในปี พ.ศ. 2536 และได้ทำหน้าที่เป็นผู้ช่วย ส.ส. ของ ดร.สาวิตต์ โพธิวิหค 
วัฒนา ลงสมัครรับเลือกตั้งสมาชิกสภาผู้แทนราษฎรกรุงเทพมหานคร ในการเลือกตั้งปี พ.ศ. 2544 สังกัดพรรคไทยรักไทย โดยได้รับเลือกตั้งในครั้งนั้น ต่อมาในการเลือกตั้งสมาชิกสภาผู้แทนราษฎรในปี พ.ศ. 2548 เขาได้รับเลือกตั้งเป็นสมัยที่ 2 สังกัดพรรคไทยรักไทยเช่นเดิม ต่อมาหลังพรรคไทยรักไทยถูกยุบเขาย้ายมาสังกัดพรรคพลังประชาชนเช่นเดียวกับสมาชิกพรรคไทยรักไทยส่วนใหญ่ และลงสมัครรับเลือกตั้งสมาชิกสภาผู้แทนราษฎรกรุงเทพมหานครในการเลือกตั้งสมาชิกสภาผู้แทนราษฎรในปี พ.ศ. 2550 แต่พ่ายแพ้ให้กับสุทธิ ปัญญาสกุลวงศ์ จากพรรคประชาธิปัตย์ ถึงอย่างนั้นในวันที่ 18 กุมภาพันธ์ พ.ศ. 2551 วัฒนายังได้รับการแต่งตั้งให้ดำรงตำแหน่งเลขานุการรองประธานสภาผู้แทนราษฎร คนที่หนึ่ง(สมศักดิ์ เกียรติสุรนนท์) และได้รับการแต่งตั้งให้เป็นโฆษกกระทรวงศึกษาธิการ และที่ปรึกษารัฐมนตรีว่าการกระทรวงศึกษาธิการ (สมชาย วงศ์วัสดิ์) เขาลงสมัครรับเลือกตั้งอีกครั้งในการเลือกตั้งสมาชิกสภาผู้แทนราษฎรในปี พ.ศ. 2554 แต่พ่ายแพ้ให้กับนายสุทธิเช่นเดิม 
วัฒนา ได้เข้ามาทำงานกับสมศักดิ์ เกียรติสุรนนท์ อีกครั้ง ในฐานะโฆษกประธานสภาผู้แทนราษฎร โดยได้รับการแต่งตั้งในวันที่ 15 สิงหาคม พ.ศ. 2554
ไปซา

ไปซา (อักษรโรมัน: paiza), ไปซือ (อักษรโรมัน: paizi) หรือ เกเรเก (, "pāiza", #เปลี่ยนทาง "páizi") เป็นแผ่นป้ายที่เจ้าพนักงานชาวมองโกลและคณะถือเพื่อแสดงสิทธิพิเศษและอำนาจของตน รวมถึงสามารถใช้เรียกร้องสินค้าและบริการจากพลเมือง 
กระนั้น มีการออกไปซามใช้อำนาจในทางที่ผิดต่อพลเมือง กระทั่งอือเกเดย์ ข่าน (ครองราชย์ 1229–1241) สั่งห้ามไม่ให้ขุนนางออกไปซาและยาร์ลิก
พ่อค้าและผู้มีความสามารถจากต่างแดนอาจได้รับมอบไปซาจากข่านเพื่อใช้สำหรับยกเว้นภาษี ส่วนใหญ่เป็นคู่คัาของชาวมองโกล ซึ่งเรียกว่าโอร์ต็อก (ortoq) กระทั่ง มืงเก ข่าน (ครองราชย์ 1251–1259) ออกคำสั่งจำกัดการใช้ไปซาในกรณีนี้
มีการบรรยายเกี่ยวกับไปซาไว้โดยละเอียดในบันทึกของมาร์โก โปโล ซึ่งเดินทางไปยังจักรวรรดิหยวน ใในรัชสมัยของกุบไล ข่าน (ครองราชย์ 1260–1294)
ไปซาไม่ได้เป็นประดิษฐกรรมของชาวมองโกล แต่ชาวมองโกลเป็นผู้ทำให้ไปซาเป็นที่นิยมขึ้นมา มีเอกสารลักษณะคล้ายกันสำหรับพกพาใช้งานอยู่แล้วในตอนเหนือของจีน ในสมัยจักรวรรดิเลียว และมีใช้เรื่อยมาในจักรวรรดิจิน และตังกุตของซีเซีย
ปัญจมการ

ปัญจมการ (อักษรโรมัน: Panchamakara) หรือ ปัญจตัตตวะ (อักษรโรมัน: Panchatattva) เป็นคำในทางตันตระสำหรับองค์ประกอบห้าประการที่ใช้ในการปฏิบัติทางตันตระ ประกอบด้วย มัทยะ (madya, สุรา), มางสะ (māṃsa, เนื้อสัตว์), มัตสยะ (matsya, ปลา), มุทรา (mudrā, ธัญพืช) และ เมถุน (maithuna, เพศสสัมพันธ์) องค์ประกอบเหล่านี้มีปฏิบัติตามตัวอักษรเฉพาะในกลุ่มตันตระฝ่ายซ้าย ("วามาจาระ") ในขณะที่ตันตระฝ่ายขวา ("ทักษิณาจาระ") ต่อต้านแนวคิดเช่นนั้น ตันตระฝ่ายขวาตีความปัญจมการในเชิงสัญลักษณ์และเชิงอุปมา
ประตูผี (ปรัมปราวิทยาจีน)

ประตูผี , ประตูปีศาจ ประตูนรก หรือ กุ่ยเหมินกวน เป็นทางผ่านในยมโลกตามปรัมปราวิทยาจีน
ประตูมีลักษณะเป็นไผฟาง และมีป้ายติดว่า "ประตูผี" ในแนวนอน ตามตำนานเชื่อว่าระหว่างทางสู่ดินแดนผู้ตาย ดวงวิญญาณจะต้องผ่านประตูนี้
ประตูผีมีความสำคัญมากในเทศกาลสารท ซึ่งตรงกับเดือนเจ็ดในปฏิทินจันทรคติจีน ปรัมปราวิทยาจีนเชื่อว่าทุก ๆ ปี ในวันที่หนึ่งขอเดือนเจ็ด ยมบาลจะเปิดประตูผีทั้งหมดเพื่อให้ผู้ที่ถูกทรมานและกักขังในนรกได้หลบหนีออกมา และสามารถออกมาเยี่ยมชมดินแดนคนเป็นได้เป็นเวลาสั้น ๆ ก่อนที่ประตูจะปิดในตอนสิ้นเดือน ตามธรรมเนียมจึงเชื่อง่าไม่ควรแต่งงานหรือขึ้นบ้านใหม่ในเดือนนี้
ประเทศอัฟกานิสถานในเอเชียนเกมส์ 2022

ประเทศอัฟกานิสถาน จะเข้าร่วมแข่งขันเอเชียนเกมส์ 2022 ที่หางโจว, มณฑลเจ้อเจียง, ประเทศจีน ตั้งแต่วันที่ 23 กันยายนถึง 8 ตุลาคม ค.ศ. 2023
กรีฑา.
ชาย.
รายการลู่และถนน
เมืองผีเฟิงตู

เมืองผีเฟิงตู (#เปลี่ยนทาง หรือชื่อเดิม "Fengdu Ghost City") เป็นพื้นที่ขนาดใหญ่ที่ประกอบด้วยศาลเจ้า วัด อาราม ที่เกี่ยวข้องกับชีวิตหลังความตาย ตั้งอยู่ในภูเขาหมิง เทศมณฑลเฟิงตู เทศบาลฉงชิ่ง ประเทศจีน ตั้งอยู่ห่างไป ทางน้ำจากฉงชิ่งบนฝั่งทางเหนือของแม่น้ำแยงซี
เมืองผีนี้สร้างขึ้นโดยจำลองจากเมืองยัวตู ราชธานีของตี้ยู่หรือเมืองนรกในคติพุทธแบบจีน หลังเขื่อนสามผาเปิดใช้งานและระดับน้ำในแม่น้ำสูงขึ้น เมืองผีเฟิงตูถูกแยกขาดจากนครเฟิงตู และถูกสร้างขึ้นใหม่ริมเขาทางใต้ของแม่น้ำแทน เมืองผีเฟิงตูกลายมาเป็นสถานที่ท่องเที่ยว และมีเรือล่องแม่น้ำแยงซีสำหรับนักท่องเที่ยวจากฉงชิ่งลงจอดใกล้กับที่นี่
ตามตำนานว่ากันว่าเมืองผีเฟิงตูมีอายุมากกว่าสองพันปี แนวคิดที่ปรากฏเป็นความเชื่อของทั้งจากลัทธิเต๋า, ลัทธิขงจื๊อ และศาสนาพุทธ เมืองผีเฟิงตูยังปรากฏในวรรณกรรมจีนธรรมเนียมมากมาย เช่น "ไซอิ๋ว", "สถาปนาเทวดา" และ "โปเยโปโลเย"
ประเทศทาจิกิสถานในเอเชียนเกมส์ 2022

ประเทศทาจิกิสถาน จะเข้าร่วมแข่งขันเอเชียนเกมส์ 2022 ที่หางโจว, มณฑลเจ้อเจียง, ประเทศจีน ตั้งแต่วันที่ 23 กันยายนถึง 8 ตุลาคม ค.ศ. 2023 เดิมทีการแข่งขันมีกำหนดจะจัดขึ้นในเดือนกันยายนถึงตุลาคม ค.ศ. 2022 แต่เนื่องจากการรระบาดของโควิด-19ที่เพิ่มขึ้นในจีน การแข่งขันจึงถูกเลื่อนออกไปและกำหนดเวลาใหม่
กรีฑา.
ชาย.
รายการลู่และถนน
ประเทศญี่ปุ่นในเอเชียนเกมส์ 2022

ประเทศญี่ปุ่น จะเข้าร่วมแข่งขันเอเชียนเกมส์ 2022 ที่หางโจว, มณฑลเจ้อเจียง, ประเทศจีน ตั้งแต่วันที่ 23 กันยายนถึง 8 ตุลาคม ค.ศ. 2023 เดิมทีการแข่งขันมีกำหนดจะจัดขึ้นในเดือนกันยายนถึงตุลาคม ค.ศ. 2022 แต่เนื่องจากการรระบาดของโควิด-19 ที่เพิ่มขึ้นในจีน การแข่งขันจึงถูกเลื่อนออกไปและกำหนดเวลาใหม่
ผู้ได้รับเหรียญรางวัล.
<templatestyles src="Col-begin/styles.css"/>
ประเทศอิรักในเอเชียนเกมส์ 2022

ประเทศอิรัก จะเข้าร่วมแข่งขันเอเชียนเกมส์ 2022 ที่หางโจว, มณฑลเจ้อเจียง, ประเทศจีน ตั้งแต่วันที่ 23 กันยายนถึง 8 ตุลาคม ค.ศ. 2023 เดิมทีการแข่งขันมีกำหนดจะจัดขึ้นในเดือนกันยายนถึงตุลาคม ค.ศ. 2022 แต่เนื่องจากการรระบาดของโควิด-19ที่เพิ่มขึ้นในจีน การแข่งขันจึงถูกเลื่อนออกไปและกำหนดเวลาใหม่
กรีฑา.
ชาย.
รายการลู่และถนน
ประเทศซีเรียในเอเชียนเกมส์ 2022

ประเทศซีเรีย จะเข้าร่วมแข่งขันเอเชียนเกมส์ 2022 ที่หางโจว, มณฑลเจ้อเจียง, ประเทศจีน ตั้งแต่วันที่ 23 กันยายนถึง 8 ตุลาคม ค.ศ. 2023 เดิมทีการแข่งขันมีกำหนดจะจัดขึ้นในเดือนกันยายนถึงตุลาคม ค.ศ. 2022 แต่เนื่องจากการรระบาดของโควิด-19ที่เพิ่มขึ้นในจีน การแข่งขันจึงถูกเลื่อนออกไปและกำหนดเวลาใหม่
กรีฑา.
ชาย.
รายการลู่และถนน
ประเทศซาอุดีอาระเบียในเอเชียนเกมส์ 2022

ประเทศซาอุดีอาระเบีย จะเข้าร่วมแข่งขันเอเชียนเกมส์ 2022 ที่หางโจว, มณฑลเจ้อเจียง, ประเทศจีน ตั้งแต่วันที่ 23 กันยายนถึง 8 ตุลาคม ค.ศ. 2023 เดิมทีการแข่งขันมีกำหนดจะจัดขึ้นในเดือนกันยายนถึงตุลาคม ค.ศ. 2022 แต่เนื่องจากการรระบาดของโควิด-19ที่เพิ่มขึ้นในจีน การแข่งขันจึงถูกเลื่อนออกไปและกำหนดเวลาใหม่
กรีฑา.
ชาย.
รายการลู่และถนน
ปาเลสไตน์ในเอเชียนเกมส์ 2022

ปาเลสไตน์ จะเข้าร่วมแข่งขันเอเชียนเกมส์ 2022 ที่หางโจว, มณฑลเจ้อเจียง, ประเทศจีน ตั้งแต่วันที่ 23 กันยายนถึง 8 ตุลาคม ค.ศ. 2023 เดิมทีการแข่งขันมีกำหนดจะจัดขึ้นในเดือนกันยายนถึงตุลาคม ค.ศ. 2022 แต่เนื่องจากการรระบาดของโควิด-19ที่เพิ่มขึ้นในจีน การแข่งขันจึงถูกเลื่อนออกไปและกำหนดเวลาใหม่
กรีฑา.
ชาย.
รายการลู่และถนน
ปาเลสไตน์ในโอลิมปิกฤดูร้อน 2020

รัฐปาเลสไตน์เข้าร่วมการแข่งขันกีฬาโอลิมปิกฤดูร้อน 2020 ที่โตเกียว ซึ่งเดิมกำหนดให้จัดขึ้นระหว่างวันที่ 24 กรกฎาคม ถึง 9 สิงหาคม 2020 แต่ถูกเลื่อนออกไปเป็นวันที่ 23 กรกฎาคม ถึง 8 สิงหาคม 2021 เนื่องจากการระบาดทั่วของโควิด-19 นับเป็นครั้งที่ 7 ที่ประเทศเข้าร่วมการแข่งขันกีฬาโอลิมปิกฤดูร้อน
กรีฑา.
ปาเลสไตน์ได้รับสิทธิ์สากลจากสหพันธ์สมาคมกรีฑานานาชาติ เพื่อส่งนักกรีฑาหญิงไปแข่งขันกีฬาโอลิมปิก
ตัวย่อ:
ยูโด.
ปาเลสไตน์ส่งนักยูโดชายหนึ่งคนเข้าสู่การแข่งขันโอลิมปิก หลังจากที่สหพันธ์ยูโดนานาชาติได้มอบโควตาคำเชิญสามฝ่ายให้แก่พวกเขา
ว่ายน้ำ.
ปาเลสไตน์ได้รับคำเชิญจาก FINA เพื่อส่งนักว่ายน้ำอันดับต้นๆ สองคน (เพศละคน) ในรายการประเภทบุคคลของตนไปแข่งขันโอลิมปิก โดยยึดตามระบบคะแนนของ FINA เมื่อวันที่ 28 มิถุนายน 2021
ยกน้ำหนัก.
ปาเลสไตน์ได้รับคำเชิญจากคณะกรรมาธิการไตรภาคีและสหพันธ์ยกน้ำหนักระหว่างประเทศ (IWF) ให้ส่งโมฮัมเหม็ด ฮามาดาในรุ่นน้ำหนักไม่เกิน 96 กิโลกรัมชาย ไปแข่งขันโอลิมปิก
ประเทศเกาหลีเหนือในเอเชียนเกมส์ 2022

ประเทศเกาหลีเหนือ จะเข้าร่วมแข่งขันเอเชียนเกมส์ 2022 ที่หางโจว, มณฑลเจ้อเจียง, ประเทศจีน ตั้งแต่วันที่ 23 กันยายนถึง 8 ตุลาคม ค.ศ. 2023 เดิมทีการแข่งขันมีกำหนดจะจัดขึ้นในเดือนกันยายนถึงตุลาคม ค.ศ. 2022 แต่เนื่องจากการรระบาดของโควิด-19ที่เพิ่มขึ้นในจีน การแข่งขันจึงถูกเลื่อนออกไปและกำหนดเวลาใหม่
ประเทศคาซัคสถานในเอเชียนเกมส์ 2022

ประเทศคาซัคสถาน จะเข้าร่วมแข่งขันเอเชียนเกมส์ 2022 ที่หางโจว, มณฑลเจ้อเจียง, ประเทศจีน ตั้งแต่วันที่ 23 กันยายนถึง 8 ตุลาคม ค.ศ. 2023 เดิมทีการแข่งขันมีกำหนดจะจัดขึ้นในเดือนกันยายนถึงตุลาคม ค.ศ. 2022 แต่เนื่องจากการรระบาดของโควิด-19ที่เพิ่มขึ้นในจีน การแข่งขันจึงถูกเลื่อนออกไปและกำหนดเวลาใหม่
กรีฑา.
ชาย.
รายการลู่และถนน
ประเทศอันดอร์ราในโอลิมปิกฤดูร้อน 2024

ประเทศอันดอร์รา มีกำหนดจะแข่งขันในโอลิมปิกฤดูร้อน 2024 ที่ปารีส ตั้งแต่วันที่ 26 กรกฎาคม ถึง 11 สิงหาคม พ.ศ. 2567 ซึ่งจะเป็นการแข่งขันครั้งที่ 13 ของประเทศในโอลิมปิกฤดูร้อน นับตั้งแต่เปิดตัวอย่างเป็นทางการที่โอลิมปิกฤดูร้อน 1976
นักกีฬา.
รายการต่อไปนี้เป็นจำนวนผู้เข้าแข่งขันในครั้งนี้
สลาลอม.
ผลการแข่งขันดังนี้
น้ำตกกาลัมบอ

น้ำตกกาลัมบอ (อักษรโรมัน: Kalambo) เป็นน้ำตกบนแม่น้ำกาลัมบอ มีความสูง ตั้งอยู่บนพรมแดนระหว่างประเทศแซมเบีย กับภาครูกวา ประเทศแทนซาเนีย ตรงปลายตะวันออกเฉียงใน้ของทะเลสาบตังงันยีกา ฝั่งปลายน้ำของน้ำตกมีโกรกธารกาลัมบอ (Kalambo Gorge) ขนาดกว้างประมาณ 1 กิโลเมตร และลึกสุดถึง 300 เมตร มีความยาว 5 กิโลเมตร ก่อนที่จะเปิดออกสู่ทะเลสาบตังงันยีกา 
การสำรวจบริเวณน้ำตกนี้และโดยรอบมีขึ้นในปี 1928 นำโดยเอนีด กอร์ดอน-กัลเลียน โดยในตอนแรกตั้งสมมติฐานว่าน้ำตกมีความสูงมากกว่า 300 เมตร กระทั่งการวัดใหม่ในทศวรรษ 1920s ได้ความสูงราว 200 เมตร และท้ายที่สุดในปี 1956 วัดได้ความสูง 221 เมตร การวัดหลังจากนั้นได้ความสูงที่ไล่เลี่ยแตกต่างกันเล็กน้อย
น้ำตกกาลัมบอมีความสำคัญในฐานะแหล่งโบราณคดีที่มีการตั้งรกรากย้อนกลับไปได้ถึงมากกว่า 447,000 ปี ถือเป็นหนึ่งในแหล่งโบราณคดีที่สำคัญที่สุดในทวีปแอฟริกา มีหลักฐานการตั้งรกรากและอยู่อาศัยอย่างต่อเนื่องมาตั้งแต่ปลายยุคหินตอนต้นจนถึงสมัยใหม่ มีการขุดค้นครั้งแรกในปี 1953 โดย จอห์น เดสมอนด์ คลาร์ก ซึ่งค้นพบกิจกรรมทางโบราณคดีรอบ ๆ พื้นที่แอ่งน้ำขนาดเล็กต้นน้ำของน้ำตก มีการขุดค้นทางโบราณคดีในปี 1953, 1956, 1959 และ 1963 ที่ทำให้คลาร์กสรุปว่ามีวัฒนธรรมต่าง ๆ มากมายที่อยู่อาศัยในพื้นที่นี้ตลอดระยะเวลาหลายพันปี คลาร์กศึกษาทั้งวัฒนธรรมของผู้ที่อยู่อาศัยในบริเวณนี้ และสภาพแวดล้อมในแต่ละช่วงเวลาที่มีการอยู่อาศัย คลาร์กใช้การวิเคราะห์ดอกไม้และละอองเกสร เพื่อทำการสร้างสภาพแวดล้อมยุคโบราณขึ้นใหม่ (paleoenvironmental reconstruction) เขาจัดแบ่งพื้นที่ออกเป็นชั้นดินชั้น ๆ เรียกว่าเขต U ถึง Z รวม 6 ชั้น
กีฬาว่ายน้ำในเอเชียนเกมส์ 2022

กีฬาว่ายน้ำในเอเชียนเกมส์ 2022 จัดขึ้นที่ศูนย์กีฬาทางน้ำหางโจวโอลิมปิกสปอร์ตพาร์ค หางโจว ประเทศจีน ตั้งแต่วันที่ 24-29 กันยายน ค.ศ. 2023
ประเทศที่เข้าร่วมแข่งขัน.
37 ชาติที่จะแข่งขันกีฬาว่ายน้ำในเอเชียนเกมส์ 2022 ดังนี้
กีฬากรีฑาในเอเชียนเกมส์ 2022

กีฬากรีฑาในเอเชียนเกมส์ 2022 จัดขึ้นที่สนามกีฬาหลักหางโจวโอลิมปิกสปอร์ตพาร์ค หางโจว ประเทศจีน ตั้งแต่วันที่ 24-29 กันยายน ค.ศ. 2023
ประเทศที่เข้าร่วมแข่งขัน.
41 ชาติที่จะแข่งขันกีฬากรีฑาในเอเชียนเกมส์ 2022 ดังนี้
กีฬาเรือพายในเอเชียนเกมส์ 2022

กีฬาเรือพายในเอเชียนเกมส์ 2022 จัดขึ้นที่ศูนย์กีฬาทางน้ำหางโจวโอลิมปิกสปอร์ตพาร์ค หางโจว ประเทศจีน ตั้งแต่วันที่ 24-29 กันยายน ค.ศ. 2023
ประเทศที่เข้าร่วมแข่งขัน.
นักกีฬาทั้งหมด 251 คนจาก 21 ชาติเข้าร่วมการแข่งขันกีฬาเรือพายในเอเชียนเกมส์ 2022 ดังนี้
<templatestyles src="Div col/styles.css"/>
กีฬาเรือใบในเอเชียนเกมส์ 2022

กีฬาเรือใบในเอเชียนเกมส์ 2022 จัดขึ้นที่ศูนย์กีฬาทางน้ำหางโจวโอลิมปิกสปอร์ตพาร์ค หางโจว ประเทศจีน ตั้งแต่วันที่ 24-29 กันยายน ค.ศ. 2023
ประเทศที่เข้าร่วมแข่งขัน.
นักกีฬาทั้งหมด 129 คนจาก 17 ชาติเข้าร่วมการแข่งขันกีฬาเรือใบในเอเชียนเกมส์ 2022 ดังนี้
<templatestyles src="Div col/styles.css"/>
สิ่งปลูกสร้างกาลัมบอ

สิ่งปลูกสร้างกาลัมบอ  เป็นสิ่งปลูกสร้างไม้สมัยยุคหินเก่าตอนล่าง ที่ซึ่งค้นพบอยู่สองชิ้นควบคู่กับเครื่องมือไม้อื่น ๆ ที่แหล่งขุดค้นทางโบราณคดีในน้ำตกกาลัมบอ ประเทศแซมเบีย ถือเป็นสิ่งปลูกสร้างไม้ที่เก่าแก่ที่สุดที่มีการค้นพบ ประมาณอายุอยู่ที่ 476,000 ปี โดยการตรวจวัดอายุโดยตรวจการเรืองแสง ซึ่งเก่าแก่กว่า "Homo sapiens"
สิ่งปลูกสร้างนี้และเครื่องมือไม้ที่พบร่วมด้วยขุดค้นมาได้ในปี 2019 จากแหล่ง BLB รอบแม่น้ำกาลัมบอ ในพื้นที่ BLB5 ใต้แม่น้ำ และมีความสัมพันธ์กับโบราณวัตถุอะชีวเลียน การค้นพบนี้ถือว่าผิดแปลก เนื่องจากปกติไม้มักไม่สามารถอยู่รอดมาได้ยาวนานขนาดนี้ สมาชิกคณะขุดค้นที่ค้นพบวัตถุเหล่านี้เมื่อปี 2019 เจฟ ดัลเลอร์ (Geoff Duller) ระบุว่าด้วยระดับน้ำที่สูงและการทับถมของชั้นตะกอนที่เป็นลักษณะละเอียด (fine sediment) ช่วยปกคลุมไม้ไว้ได้
ตัวโครงสร้างไม้สร้างมาจากท่อนไม้ของพืช large-fruited bushwillow ("Combretum zeyheri") สองท่อนขัดกัน เชื่อมโดยใช้รอยบาก ไม้ท่อนเล็กความยาว มีปลายเรียว (tapered ends) และรอบบากรูปตัวยู (U-shaped notch) ซึ่งเชื่อมเข้ากับท่อนไม้อันยาวกว่าด้านบน ดัลเลอร์ระบุว่าโครงสร้างนี้น่าจะเป็นส่วนหนึ่งของแท่นไม้ยกพื้นสำหรับเป็นทางเดิน เพื่อใช้เก็บอาหาร ไม้แห้งสำหรับทำฟืน หรืออาจเป็นฐานอาคารที่อยู่อาศัย การค้นพบนี้สามารถระบุว่ามนุษย์โฮมินินที่เคยอาศัยอยู่ที่น้ำตกกาลัมบอมีวิถีชีวิตที่มีการตั้งรกราก ซึ่งอาจท้าทายมุมมองต่อวิถีชีวิตของยุคหินว่ามีชีวิตแบบเร่ร่อนไม่ปักหลัก
เอ็กซ์โปซิชันพาร์ก (ลอสแอนเจลิส)

อุทยานนิทรรศการ หรือ เอ็กซ์โปซิชันพาร์ก  เป็นสวนสาธารณะในเมืองพื้นที่ ทางใต้ของ ลอสแอนเจลิส รัฐแคลิฟอร์เนีย ในย่านชื่อเดียวกัน สวนสาธารณะแห่งนี้ก่อสร้างขึ้นในปี ค.ศ. 1872 เพื่อเป็นพื้นที่จัดงานเกษตรกรรม รวมถึงโคลิเซียมอนุสรณ์แห่งลอสแอนเจลิส, สนามกีฬาบีเอ็มโอ, ศูนย์วิทยาศาสตร์แคลิฟอร์เนีย (ซึ่งภายในจัดแสดงกระสวยอวกาศเอนเดฟเวอร์), พิพิธภัณฑ์ประวัติศาสตร์ธรรมชาติแห่งเทศมณฑลลอสแอนเจลิส, และพิพิธภัณฑ์แคลิฟอร์เนียแอฟริกันอเมริกัน อีกทั้งยังมีพิพิธภัณฑ์ศิลปะการเล่าเรื่องของลูคัสที่อยู่ระหว่างการก่อสร้าง โดยมีวิทยาเขตหลักของมหาวิทยาลัยเซาเทิร์นแคลิฟอร์เนียอยู่ใกล้เคียง 
ในโอลิมปิกฤดูร้อน 2028 โคลีเซียมจะใช้จัดการแข่งขันกรีฑาและพิธีการหลัก ส่วนสนามกีฬาบีเอ็มโอจะเป็นหนึ่งในสนามฟุตบอลของการแข่งขันนี้
หม่อมเจ้าประสิทธิศักดิ์ เกษมสันต์

รองอำมาตย์เอก หม่อมเจ้าประสิทธิศักดิ์ เกษมสันต์ (17 มีนาคม พ.ศ. 2440 – 15 พฤศจิกายน พ.ศ. 2472) เป็นผู้พิพากษาในศาลโปริสภา และศาลมณฑลนครชัยศรี
พระประวัติ.
รองอำมาตย์เอก หม่อมเจ้าประสิทธิศักดิ์ เกษมสันต์ ประสูติเมื่อวันที่ 17 มีนาคม พ.ศ. 2440 (นับแบบสากลคือ 2441) เป็นพระบุตรองค์ที่ 40 แต่เป็นพระโอรสองค์ที่ 23 ของพระเจ้าบรมวงศ์เธอ กรมหลวงพรหมวรานุรักษ์ และเป็นลำดับที่ 1 ในหม่อมปลื้ม มีพระอนุชาร่วมพระมารดาอีก 4 องค์อุปสมบทที่วัดพระศรีรัตนศาสดาราม และเสด็จไปจำพรรษาที่วัดบวรนิเวศราชวรวิหาร เป็นเวลา 1 พรรษาเมื่อปี 2463
รับราชการ.
หลังจากสอบได้เป็นเนติบัณฑิตเมื่อปี 2465 ก็ได้เข้ารับราชการเป็นผู้พิพากษาฝึกหัดที่ศาลแพ่ง เมื่อปี 2466 ในปี 2467 ได้มาเป็นผู้พิพากษาฝึกหัดที่ศาลโปริสภา (ศาลแขวง ในปัจจุบัน) และพระองค์ได้รับการบรรจุเป็นผู้พิพากษาศาลโปริสภาเมื่อวันที่ 14 กุมภาพันธ์ พ.ศ. 2467
ต่อมาเนื่องในวันเฉลิมพระชนมพรรษาเมื่อวันที่ 8 พฤศจิกายน พ.ศ. 2469 ได้โปรดเกล้าฯ พระราชทานยศให้ หม่อมเจ้าประสิทธิศักดิ์ เป็นรองอำมาตย์เอก จากในวันที่ 11 เมษายน พ.ศ. 2470 ได้โปรดเกล้าฯ ให้ย้ายไปดำรงตำแหน่งผู้พิพากษาศาลมณฑลนครชัยศรี เนื่องในพระราชพิธีเฉลิมพระชนมพรรษาเมื่อวันที่ 8 พฤศจิกายน พ.ศ. 2471 ได้โปรดเกล้าฯ พระราชทานเครื่องราชอิสริยาภรณ์ชั้น เบญจมาภรณ์ช้างเผือก ให้กับท่าน
กีฬามวยสากลในเอเชียนเกมส์ 2022

กีฬามวยสากลในเอเชียนเกมส์ 2022 จัดขึ้นที่หางโจวยิมเนเซียม หางโจว ประเทศจีน ตั้งแต่วันที่ 24-29 กันยายน ค.ศ. 2023
ประเทศที่เข้าร่วมแข่งขัน.
นักกีฬาทั้งหมด 238 คนจาก 38 ชาติลงแข่งขันกีฬามวยสากลในเอเชียนเกมส์ 2022:
<templatestyles src="Div col/styles.css"/>
ลูกสาวจากบ้านไปหลายปี กลับมาอีกทีเป็นนักผจญภัยแรงค์ S ไปเสียแล้ว

ลูกสาวจากบ้านไปหลายปี กลับมาอีกทีเป็นนักผจญภัยแรงค์ S ไปเสียแล้ว (; โรมาจิ: "Bōkensha ni Naritai to Miyako ni Deteitta Musume ga S-Ranku ni Natteta"; #เปลี่ยนทาง "ลูกสาวที่อยากเป็นนักผจญภัยและออกเดินทางไปเมืองหลวงได้กลายเป็นระดับเอสแล้ว") เป็นซีรีส์ไลต์โนเวลญี่ปุ่น เขียนโดยโมจิกากิยะ และวาดภาพประกอบโดย toi8 เริ่มเผยแพร่ในฐานะนวนิยายเว็บทางเว็บไซต์โชเซ็ตสึกะ นิ นาโรตั้งแต่เดือนกันยายน พ.ศ. 2560 ถึงมกราคม พ.ศ. 2563 ภายหลังสำนักพิมพ์เอิร์ทสตาร์เอ็นเตอร์เทนเมนต์ได้ลิขสิทธิ์ตีพิมพ์เป็นไลต์โนเวลในเครือเอิร์ทสตาร์โนเวลทั้งหมด 11 เล่มตั้งแต่เดือนธันวาคม พ.ศ. 2561 ถึงพฤศจิกายน พ.ศ. 2564 
มังงะดัดแปลงวาดภาพโดยคีว อูรูชิบาระ เผยแพร่ทางเว็บไซต์"คอมิกเอิร์ทสตาร์"ตั้งแต่เดือนพฤษภาคม พ.ศ. 2561 รวบรวมตีพิมพ์เป็นหนังสือมังงะรวมเล่ม ("ทังโกบง") ถึงเล่มที่ 6 เมื่อเดือนพฤศจิกายน พ.ศ. 2565 ซีรีส์อนิเมะโทรทัศน์ดัดแปลงผลิตโดยสตูดิโอไต้ฝุ่นกราฟฟิกส์ ออกอากาศตั้งแต่เดือนตุลาคมถึงธันวาคม พ.ศ. 2566
ให้เสียงโดย: ซาโอริ ฮายามิ
ให้เสียงโดย: จุนอิจิ ซูวาเบะ
ให้เสียงโดย: มากิ คาวาเซะ
ให้เสียงโดย: รูมิ โอกูโบะ
ให้เสียงโดย: มารินะ อิโนอูเอะ
ให้เสียงโดย: ซากุ มิซูโนะ
ให้เสียงโดย: คานะ อิจิโนเซะ
ให้เสียงโดย: โทโมกาซุ ซูงิตะ
กีฬาหมากรุกสากลในเอเชียนเกมส์ 2022

กีฬาหมากรุกสากลในเอเชียนเกมส์ 2022 จัดขึ้นที่อาคารหมากรุกหางโจวฉีหยวน (Zhili) หางโจว ประเทศจีน ตั้งแต่วันที่ 24 กันยายน – 7 ตุลาคม ค.ศ. 2023
ประเทศที่เข้าร่วมแข่งขัน.
นักกีฬาทั้งหมด 142 คนจาก 21 ชาติเข้าร่วมการแข่งขันกีฬาหมากรุกสากลในเอเชียนเกมส์ 2022:
<templatestyles src="Div col/styles.css"/>